text:
Iyobokamana
Igitaramo cya Willy Karuta cyabaye ikiraro abandi baraperi ba Gospel bashobora kwambukiraho
Umuraperi mu ndirimbo zihimbaza Imana by’umwihariko mu Njyana ya Hip Hop, igitaramo aherutse gukorera ku rusengero rwa Bethesda Holy Church ku Gisozi, gishobora kuba ikiraro bagenzi be babaraperi, nyuma yuko (...)
Musanze : ADEPER Ururembo rw’amajyaruguru rwatanze inka za baringa
Itorero rya ADEPER Ururembo rw’Amajyaruguru rwatanze inka za baringa kuri bamwe mubari bagenewe ubwo bufasha higanjemo abafasha b’abahoze ari abashumba b’iryo torero bitabye Imana ndetse n’abari abashumba ariko bakaba (...)
Dore bimwe mubyagufasha kuva mu bwigunge mu gihe wumva uri wenyine
Ni iby’igiciro cyinshi kandi ni byiza ko tubona abantu benshi batuzengurutse kandi badukunda, agaciro dufite ndetse nako baduha n’ingenzi mu buzima kandi buri wese yifuza kubaho no kubana n’abandi mu buzima bwiza (...)
Umuryango wa Association Garuka wasangiye Noheli n’abana
Kuri uyu wa kane tariki ya 22 Ukuboza 2016 umuryango wa gikristo udaharanira inyungu witwa “Association Garuka “wasangiye Noheli n ‘abana basanzwe bafashwa n’uyu mushinga.Ubuyobozi bw’uyu mushinga ndetse n’abana (...)
ADEPR Iramagana bamwe mu bavugabutumwa bayo
Umuyobozi w’itorero rya ADEPR Mu Rwanda ushinzwe ivugabutumwa Pasteur Michel Zigirinshuti aramagana abashumba bategeka abakirisito gutanga amafaranga y’ingendo agenerwa abavuga butumwa ku ko atemewe (...)
Bibiliya ivuga iki ku munsi w’imperuka wateje impaka mu bashakashatsi?
Hashize igihe kitari gito bamwe mu batuye isi bagerageza kwerekana amwe mu matariki bakeka ko imperuka y’isi ishobora kuberaho. Amwe muri ayo matariki yararenze andi (...)
Nta mpamvu yo guha icyubahiro kirenze umuyobozi mu rusengero kuko twese imbere y’imana abantu barareshya “Antoine Rutayisire”
Rev. Pastor Antoine Rutayisire wo mu itorero Anglicane aratangaza ko bidakwiye guha umuyobozi icyubahiro kirenze mu rusengero kuko bose imbere y’imana bareshya
ADEPR irashinjwa gutekera imitwe abayoboke bayo mu gushaka indonke
Itorero rya ADEPER muri iyi minsi riravugwaho gukoresha amayeri no guteka imitwe ku bayoboke baryo, bagamije kubashakamo agatubutse.
Renza amaso ibikuzitiye maze urebe ibitangaje hirya yabyo utari uzi
“Nzakujya imbere ahataringaniye mparinganize, nzamenagura inzugi z’imiringa, n’ibihindizo by’ibyuma nzabicamo kabiri.” -Yesaya 45:2
Bishop Dr Sam yasengeye amazi akonje arashyuha kugeza abirinduye-AMAFOTO
Imbere y’imbaga nyamwinshi Bishop Sam Zuga ukomoka muri Nigeria yakoze igitangaza ubwo yafataga amazi y’ubutita akayahinduramo ashyushye abari aho bose baratangara.
Ibintu bi 5 abakristo binubira ku bashumba babo
Iyo uganiriye na bamwe mu bakristo basengera mu matorero atandukanye hano mu Rwanda, usanga bashimira abashumba babo kuri byinshi baba gezaho by’umwihariko kubagezaho ubutumwa bw’ijambo ry’Imana. Ariko nubwo bishimira (...)
Ni uwuhe mugisha mukuru wakurutira indi yose?
Henoki yamaze imyaka mirongo itandatu n’itanu avutse abyara Metusela. Amaze kubyara Metusela, Henoki agendana n’Imana imyaka magana atatu, ayibyaramo abahungu n’abakobwa. Iminsi yose Henoki yaramye ni imyaka magana (...)
Renza amaso ibikuzitiye maze urebe ibitangaje hirya yabyo utari uzi
“Nzakujya imbere ahataringaniye mparinganize, nzamenagura inzugi z’imiringa, n’ibihindizo by’ibyuma nzabicamo kabiri.” -Yesaya 45:2
Musanze : ‘NDABIRAMBIWE’ ngo barasenga ibibazo byabo bikarangira
Uyu musozi wahawe akazina ka ‘NDABIRAMBIWE’ uherereye mu karere ka Musanze mu ntara y’amajyaruguru.
Dominic Nic Ashimwe yatangaje imirongo migari y’igitaramo “The Victory Worship Concert” ari gutegura
Hamwe na album nshya “The Victory” afatanije no gutegura igitaramo kizaba mu Kuboza 2016, Dominic Nic Ashimwe avuga ko nubwo bisaba imbaraga nyinshi ndetse n’umwanya ariko yizera ko hamwe n’Imana ibintu byose bizagenda (...)
Bibiliya ivuga iki ku munsi w’imperuka wateje impaka mu bashakashatsi?
Hashize igihe kitari gito bamwe mu batuye isi bagerageza kwerekana amwe mu matariki bakeka ko imperuka y’isi ishobora kuberaho. Amwe muri ayo matariki yararenze andi (...)
Rinda iby’igiciro wagabiwe ubikomeze kuko hari imbaraga zishaka kubikunyaga
“Jya uba maso ukomeze ibisigaye bigiye gupfa, kuko nabonye ko ari nta mirimo mwakoze itunganye rwose imbere y’Imana yanjye. Nuko ibuka ibyo wakiriye n’ibyo wumvise ubyitondere kandi wihane. Ariko rero nutaba maso nzaza (...)
Ubuhamya: Nyuma y’imyaka 45 ari umupfumu, yahindutse umurokore
Nyuma yo guterwa ipfunwe no kwitwa umupfumu ndetse n’igitutu cy’abana be bamusabaga kureka uyu mwuga, Karekezi Andre w’imyaka 60 aravuga nyuma y’imyaka 45 aragura ubu yabihagaritse agahinduka (...)
Kuki abantu bapfa?
Yaba uwemera Imana ndetse yaba n’utayemera, bose hari ikibazo bahurizaho bakibaza impamvu hari igihe kigera umuntu agashiramo umwuka akajyanwa ahacecekerwa, aho atazongera kugira icyo (...)
Ubuzima bupfunyitsemo igitangaza gikomeye ni bwo bukubabaza kurushaho
“Amaze kubabazwa ababonekera ari muzima, atanga ibimenyetso byinshi, agumya kubabonekera mu minsi mirongo ine avuga iby’Ubwami bw’Imana.” (Ibyakozwe n’Intumwa1:3)


c: text/html

text:
Ni iby’ ukuri koko Imana isubiza amasengesho y’ abakiranutsi. Ijambo ry’ Imana ni iry’ ukuri kandi ntiribeshya ni yo mpamvu n’ Imana itabeshya kandi ntikiranirwa ngo yibagirwe. Iyo usomye muri Yakobo 5:16 uhasanga ijambo rigira riti" Gusenga k’ umukiranutsi kugira umumaro mwinshi, iyo asenganye umwete."
Ibisubizo by ’amasengesho bishobora kuboneka vuba cyangwa bigatinda kuko Imana umugenga wa byose yabonye ko ari byo byiza kandi bigukwiriye kandi ikabiguha mu gihe nyacyo yagennye.
Icyo Imana ishaka ku bantu bayo ni ugukiranuka , kwihangana no gusenga cyane ubudasiba. Icyakora hari impamvu zishobora gutuma amasengesho atagera ku Mana cyangwa ntiyumvwe ngo ibyifuzo bisubizwe.
Iyo ukomeje gusoma muri iki gitabo cya Yakobo 4:2,3 hari amagambo agira ati: " Murararikira, ariko ntacyo mubona : murica , kandi mugira ishyari , ariko ntimushobora kunguka ......murasaba ntimuhabwe kuko musaba nabi, mushaka kubyayisha (biva ku Kwaya) irari ryanyu ribi."
Nkuko aya magambo yasomwe haruguru abyerekana, kwifuza ikibi hamwe n’ ibindi byaha, biri ku isonga y’ ibishobora kubuza amasengesho y’ umuntu kugera ku Mana .
Igihe cyose dusaba ibihuye n’ ubushake bw’ Imana , turasubizwa ibidukwiriye kandi mu gihe nyacyo kuko iba itwishimiye. Iri ni isezerano Imana yagiranye n’ abantu bayubaha kandi bagakora ibyo gukiranuka, nta gishobora gutuma itabemera. Yesu Kristo ubwe niwe wivugiye ko abantu nibasaba bazahabwa.
Birashoboka ko abantu basaba ntibahabwe kuko hari ikizira hagati yabo n’ Imana bikaba bisaba umuntu kwisuzuma mbere yo kuganira n’ Imana. Ariko n’ubwo abantu batasubizwa ibyo basabye byose ntabwo bikwiye ko biganyira kuko Imana ariyo imenya igikwiriye umuntu.
Gusenga ni intwaro ikomeye cyane ku muntu wese wizera kandi akemera ko ibyo yabwiwe n’ Umwami Imana bizasohora.

robotstxt: allowed

filter: keep


text:
Insokozo ya shinyo ni imwe mu nsokozo zikunzwe cyane muri ino minsi ariko reka ikundwe koko ni mu gihe kuko usanga iyi nsokozo ibera abantu benshi kandi ikagaragara neza.
Shinyo babyimbishije hasi bakoresheje ikigudi cyangwa tonks ni insokozo iramba ku mutwe kandi igatanga amahoro kuko imisatsi iba itagukora ku mubiri no mu maso ngo ikubuze amahoro.
Iyi nsokozo ushobora kuyijyana ahantu hatandukanye, haba mu kazi ko mu biro, abakora bisiness bikorera ku giti cyabo n’abandi.
Shinyo ibyimbiye inyuma
Insokozo ya shinyo ni imwe mu nsokozo zikunzwe cyane muri ino minsi ariko reka ikundwe koko ni mu gihe kuko usanga iyi nsokozo ibera abantu benshi kandi ikagaragara neza.


text:
Abayobozi 4 bari bagize Komite y’umudugudu wa Kinkware n’umukozi ushinzwe iterambere mu kagari ka Bikara mu murenge wa Nkotsi, akarere ka Musanze, bari mu maboko y’inzego z’umutekano, aho bakurikiranweho uburiganya mu mafaranga yagenewe abatishoboye.
Abaturage bo muri uyu mudugudu bavuga ko amafaranga yose agenewe abatishoboye abayobozi babo bayaryaho, ayo bakuyeho bakayita ‘Umusaya wa Mudugudu’.Ubuyobozi bw’umurenge bwemeza ko ubutabera bugiye gukurikirana ibyabo, kugira ngo barebe koko uburyo ariya manyanga yaba yarakozwe.
Aba bayobozi batawe muri yombi nyuma y’aho Imvaho Nshya igaragarije ikibazo cy’abaturage bo mu mudugudu wa Kinkware,bavugaga ko basinyishwaga ko bakiriye amafaranga ibihumbi 26, bagahabwa 16 na yo agakurwaho 2.
Aba baturage bagaragaje ko aya mafaranga ari ruswa mu zindi, kuko ngo utarayatanganga yakurwaga ku rutonde rw’abahabwa iyi nkunga, uwemeye kuyatanga agakomeza kuyahabwa.
Umwe mu baturage basinyishijwe amafaranga ibihumbi 26, ariko agahabwa ingurube yagwingiye, witwa Mukaneza Marie Jeannette, yabwiye Imvaho Nshya ko iki kibazo cy’amafaranga bakatwa abayobozi bita ‘Umusaya wa Mudugudu’ ababangamiye cyane.
Yagize ati:“Bamwe mu bayobozi biyemeje kurya inkunga y’umuturage aba yarahawe na Perezida wa Repubulika, aho kuyiha abo yagenewe bo bakishyirira mu nda zabo, ubu hano muri Kinkware, ruswa dusabwa muri uyu mudugudu wa Kinkware y’Umusaya wa Mudugudu idutesheje agaciro.
Ntabwo burya ruswa ivugwa ku bayobozi b’uyu mudugudu gusa, n’ahandi nasanze bayaka umuturage, ubuyobozi nibudutabare turagowe cyane kuko aho gutera imbere turasubira inyuma, none se uransobanurira ute ukuntu nahabwa ingurube yagwingiye ngasabwa kwishyura 3, narabanje kuyondora no kuyivuza, ntibyoroshye!”.
Umunyamabanga Nshingwabikorwa w’umurenge wa Nkotsi, Munyamahoro Alexis, yagize ati:“Nyuma y’aho tumariye kumva ko habayeho uburiganya mu kugura amatungo y’abaturage adasobanutse muri gahunda y’ubudehe, mu mudugudu wa Kinkware, twarakurikiranye maze dusanga abakekwa hari ibyo bagomba gusobanura ku micungire y’ubudehe bw’umudugudu.
Barafunzwe rero barimo uwahoze ari umukuru w’umudugudu wa Kinkware, na bagenzi be 2 bari bafatanije kuyobora, Singirankabo, n’umukozi ushinzwe iterambere ry’akagari ka Bikara Semahoro Eugene, ubu rero twe ikibazo ntikikiri mu maboko yacu dutegereje ubutabera ko bukora ibyabwo”.
Abaturage bo muri Kinkware bavuga ko batasobanukiwe uburyo amafaranga ibihumbi 600 yaguzwemo ingurube z’ingwingiri 12 gusa, andi bakaba bibaza icyo ubuyobozi bwayakoresheje bikabayobera.
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
Ubuyobozi bw’akarere ka Nyamasheke buravuga ko buhangayikishijwe n’abantu badukanye ingeso mbi yo gutema inka z’abaturage. Ni nyuma y’aho mu murenge wa Bushenge, mu karere ka Nyamasheke, umuturage (...)
Bamwe mu baturage bubatse inzu z’icyitegererezo mu kagari ka Muhira mu murenge wa Rugerero mu karere ka Rubavu, baravuga ko bamaze amezi ane bategereje kwishyurwa amafaranga agera kuri miliyoni 3 (...)
Ubuyobozi bw’akarere ka Ngoma butangaza ko kuva gahunda ya Girinka munyarwanda yatangira mu mwaka wa 2006, kugeza ubu inka zimaze korozwa imiryango itishoboye muri aka karere zimaze kurenga 6928. (...)
Abaturage bakora mirimo yo gutunganya imihanda no gucukura imirwanyasuri muri gahunda ya VUP mu murenge wa Kinihira ho mu karere ka Ruhango, baravuga ko bamaze igihe kigera ku mezi ane (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Ubwo Perezida Kagame yasuraga Akarere ka Nyaruguru mu mwaka wa 2013, abaturage bamubwiye ko bafite ikibazo cy’ubutaka busharira butuma bahinga ntibeze, abemerera ishwagara.
Iyi shwagara yabagezeho muri uwo mwaka, ab’inkwakuzi batangira kuyishyira mu mirima yabo.
Mwumvaneza Ezechiel, umwe mu bafashe ishwagara ku ikubitiro yagize ati “Namenye ubwenge iwacu mu murenge wa Kibeho inzara inuma, kurya ari intambara. Aho mbereye umugabo nabwo byakomeje gutyo ku buryo iwanjye twari twaramenyereye ubuzima bwo kurya rimwe ku munsi, ariko ubu byarahindutse kubera twavuguruye ubuhinzi twifashishije ishwagara twahawe na Perezida Kagame.”
Ibi bishimangirwa na Mukasekuru Mariya na we uvuga ko basigaye bahinga bakeza ndetse baciye ukubiri n’inzara.
“Twaryaga impombo n’ibishishwa by’imyumbati”
Kubera ikibazo cy’inzara bavuga ko yari yarabaye akarande muri aka karere, abaturage ngo bari batunzwe n’ibyo bita impombo.
Singirankabo Siméon yagize ati “Impombo ni utuntu twimezaga mu mashinge cyangwa mu mukenke. Ngibyo ibyari ibiryo byacu mbere yo mu 1994.”
Akomeza avuga ko ubundi iyo wabaga wejeje imyumbati wayiryaga udasize ibishishwa byayo ubusanzwe bigaburirwa amatungo.
Kuba baraciye ukubiri n’inzara bihanywa kandi na Kayombya Jean Bosco, agira “Icyo dushimira Intore izirusha intambwe ni uko abana bacu batazicwa n’inzara nk’iyatwishe, ubu turahinga tukeza iyo ikirere kitadutengushye.”
Umuyobozi ushinzwe ubuhinzi mu Murenge wa Kibeho, Nkurunziza Afrodis, avuga ko ishwagara abaturage bahawe yagize ingaruka nziza ku buhinzi.
Yagize ati “Abaturage bahabwa ifumbire mvaruganda hamwe n’imbuto y’indobanure mu buryo bwa nkunganire. Bahabwa kandi ishwagara bememerewe na Perezida, bikabafasha guhinga ndetse bigaragara ko umusaruro ugenda wiyongera. Ubu twashyize imbaraga mu guhinga ibirayi, ibishyimbo, ibigori no gushyira gusazura urutoki.”
Imibereho mibi yabafatanyaga n’ababapfobyaga babahimba amazina adahwitse abatesha agaciro, kuri ubu bavuga ko byagiye nka nyomberi kubera imiyoborere myiza.


text:
Kamaramasenge zimwinjiriza ibihumbi 500 ku kwezi
Murekatete Odette, wo mu Murenge wa Rusororo mu Karere ka Gasabo, yinjiza ibihumbi 500 buri kwezi kubera guhinga kamaramasenge zisa n’izidasanzwe.
Murekatete yerekaniye ibyo yagezeho mu imurikabikorwa by’ubuhinzi n’ubworozi ryamaze iminsi ibiri kuva ku wa 7-8 Nyakanga 2016, ryarateguwe n’Umurenge wa Rusororo ku bufatanye n’umuterankunga wawo, Word Vision.
Uyu muhinziazi w’urutoki wabigize umwuga, agira ati “Narabanje nshaka ahari imbuto nziza nzikura i Rwamagana, ndaza ncukura ibyobo nshyiramo ifumbire nyinshi y’imborera ndatera, rumaze gukura nkarugirira isuku ndwicira ku gihe mbese ngakurikiza amabwiriza y’imihingire ya kijyambere”.
Avuga ko kuva urwo rutoki, ahinga kuri hegitari imwe n’igice, rwatangira kwera rumwinjiriza amafaranga menshi bityo akabasha kubona icyo yakenera cyose mu rugo.
Ati “Mu kwezi uru rutoki runyinjiriza ibihumbi bitari hasi ya magana atanu, bityo nkabasha kwishyurira amashuri abana, nkababonera ibibatunga n’ibyo bambara ndetse nkabasha no kwita ku mirima kuko n’abakozi mbahemba ku yo ninjiza”.
Akomeza avuga ko mbere yezaga kamaramasenge ipima ibiro 15 none ubu ngo yeza iziri hagati y’ibiro 60 na 70, igiciro kuri imwe kiri hagati y’ibihumbi birindwi n’icumi.
Umunyamabanga Nshingwabikorwa w’Umurenge wa Rusororo, Akimana Tebuka Faustin, avuga ko iri murikabikorwa rigamije kwerekana ubushobozi bw’umuturage.
Agira ati “Bigaragaza ko umuhinzi yegerewe akigishwa agera ku bintu bikomeye kuko nk’aba bahinga urutoki usanga baravuye ku gitoki cy’ibiro 15 none ubu bakaba beza igipima ibiro 100. Iyi ni intambwe ikomeye itagomba gusubira inyuma”.
Abahinzi b’urutoki muri rusange bagaragaza ikibazo cy’imbuto nke kandi bifuza kwagura imishinga yabo cyane ko bigaragara ko rubereranye n’ubutaka bwaho.
Kuri iki kibazo, Akimana avuga ko kizakemuka bidatinze kuko ngo batangiye gahunda yo kongera abatubuzi b’imbuto zinyuranye harimo n’urutoki ku bufatanye n’Ikigo cy’Igihugu cyita ku Buhinzi RAB, bikazatuma zigera ku bazikeneye bose bitabagoye.
Iri murikabikorwa ryasojwe no guhemba abahinzi borozi bagaragaje ubuhanga butanga umusaruro utubutse.
Ibitekerezo ( 4 )
Madam Uracyeye pe! ubuhinzi bwarakuyobotse wagira ngo ufite imyaka 15.
IBI NTAKO BISA RWOSE. BYAGOMBYE GUHA ABENSHI URUGERO, CYANE CYANE ABIRUKIRA MUBUCURUZI NTAMIKORO BAFITE: BAMWE NGO BAGIYE GUTWARA AMAGARE, ABANDI MUBUCURUZI BUDAFITE EPFO NA RUGURU, KANDI BAFITE AMASAMBU YAKWERA BAYITAYEHO.
NTABWO BISABA KO UMUNTU AGIRA ISAMBU NINI KUGIRANGO WEZE IBYAGUTUNGA, ICYANGOMBWA NI UKUMENYA :GUFUMBIRA ISAMBU,GUTERA IBYO UBONA KOKO BIJYANYE N’UBUTAKA BWAWE.
IBIHUMBI 500 ??? IBI NIBURA BYAKWEMEZWA NA AUDITORS
Mujye muduha adress zabo tubavaneho inama ariko


text:
Burya Yesu yita ku mibabaro yawe!
Kuko ubwo yababajwe no kugeragezwa ubwe, abasha no gutabara abageragezwa bose.( Abaheburayo 2:18)
Yesu yita kandi yumva imibabaro y’umuntu wese. Yesu yarababajwe kandi aranageragezwa nk’uko bigaragara mu magambo yanditse hejuru.
Igihe kimwe umugore witwa Hana wari ufite ikibazo cy’ubugumba, azana umutima we imbere y’Imana asuka umubabaro we awereka Imana. Hana kubw’umubabaro yahoranaga utaratumaga anezerwa na rimwe kubera cyane cyane gutotezwa na mukeba we Penina, yagaragaje umubabaro we imbere y’Imana kandi ikifuzo cye cyo kubona umwana cyarumviswe.
Ndashaka mwene data ko Imana yita kandi ikumva imibabaro yacu.
Bibiliya igira iti’’uyu munyamubabaro yaratatse, Uwiteka aramwumva amukiza amakuba n’ibyago bye byose’’ Zaburi 34:7
Ubutumwa bwose bugaruka muri ibi byanditswe birakomeza kwerekana ko Imana itwitaho ibihe byose ndetse no mu mibabaro. Duhuye n’ibitugoye niyo dukwiye kubibwira.
Umugabo witwa Patrice Martorano yatanze ubuhamya ati’’ umwana wanjye Esiteri yavukiye amezi 6, uyu mwana yari afite ikilo kimwe ( 1kg), afite 38 cm. umugoroba umugore wanjye yinjiriye ibitaro numvaga ntazi iyo ndi, umugore wanjye yari ukwe, umwana nawe ari kwitabwaho n’abaganga ukwe. Bose nabonaga bari hagati y’urupfu n’ubuzima naburaga uwo nkurikirana kuko nabonaga ntazi amaherezo yabyo. Icyo nibuka n’uko iryo joro nabuze icyo nakora mpitamo kurara nsenga, nubwo nasengaga ariko nta jambo ryamvaga mu kanwa kuko numvaga ntafite icyo kuvuga. Ariko Imana yumvise umubabaro wanjye uva mu mutima. Arangiza agira ati uyu munsi Esiteri nu umukobwa mwiza nta kibazo afite. Iki rwose ni igitangaza cy’Imana.
Uyu mugabo arangiza yinginga abantu bose gusuka amaganya yabo imbere y’Imana kuko yita kuri bo kandi yibutsa ko na Yesu ubwo yababajwe akanageragezwa abasha gutabara abageragezwa bose. Amen


text:
Guhagarika umutima ku mugore utwite bishobora gutuma abyara umwana urwaye "Autisme"
Ibibazo by’imyitwarire n’imyifatire, gutinda kuvuga bijyana n’ubufura ku mwana ukiri muto, ashobora kubiterwa no kuba nyina yarahoraga ahagaritse umutima mu gihe yari akimutwite.
Umunyarwanda w’Inzobere, akaba n’Umwarimu muri Kaminuza ya Québec muri Canada, Dr John Kabano, avuga ko hari impamvu zitandukanye zishobora gutuma umwana avukana ‘Autisme’
Yagize ati ‘‘Umunaniro ukabije, guhangayika cyane, kurwaragurika , kugira umunabi, ni bimwe mu bishobora gutuma umugore abyara umwana ufite ‘Autisme’ ariko bishobora no guturuka ku ruhererekane rwo mu miryango.’’
Dr Kabano yakomeje avuga ko abana bafite iki kibazo baba bakwiye kwitabwaho by’umwihariko kuko ari abana nk’abandi.
Ati ‘‘Ikibazo bene aba bana bagira ni ikijyanye no gusabana n’abantu, ariko usanga bafite ubwenge n’ubushobozi nk’ubw’abandi iyo babonye ibyangombwa bibafasha kwiga. Uzasanga no mu bigo bikomeye bikora ubushakashatsi, muri laboratwari n’ahandi umuntu akora bitamusabye gusabana n’abantu, aba ‘Autiste’ aribo bakora ako kazi neza.’’
Umuyobozi w’Ikigo ‘Autisme Rwanda’ giherereye mu Mujyi wa Kigali, Rosine Duquesne Kamagaju, avuga ko ababyeyi bafite abana bavukanye ikibazo cya ‘Autsime’ badakwiye kwiheba.
Yagize ati ‘‘Naguha nk’urugero ku bana dukurikirana, hari abaza batazi kwigaburira, kwijyana mu bwiherero n’ibindi. Ariko iyo batugannye turabakurikirana, tukabitaho ku buryo mu gihe gito usanga abana bakora nk’ibyo abandi bo mu kigero cyabo bakora nubwo baba bafite ubukererwe mu mitekerereze .’’
Akomeza avuga ko uretse kwita kuri aba bana, ababyeyi bahabwa amahugurwa mu bihe bitandukanye, kugira ngo bamenye uko bafata abana babo babarinda kudindira mu mitekerereze no kwibeha by’iteka.
Mu gihe cy’imyaka ibiri ikigo Autisme Rwanda kimaze gikorera mu Rwanda, cyakiriye abana basaga 100, barimo 26 bitabwaho buri munsi n’abandi 100 bo muri Kigali bari ku rutonde bakeneye ubufasha. Source igihe.com
Dr John Kabano avuga ko umunaniro ukabije, guhangayika no kurwaragurika bishobora gutuma umugore abyara umwana ufite ikibazo cya ‘Autisme’


text:
Ese koko icyaha Adamu na Eva bakoze ni ubusambanyi?
Ese koko icyaha Adamu na Eva bakoze ni ubusambanyi?
Mbere y’uko tuvuga ku cyaha Adamu na Eva bakoze, reka tugaruke ku nshingano n’imibereho byagombaga kurangwa mu ngobyi ya Edeni.
Imana yashyize Adamu mu ngobyi ya Edeni imuha inshingano yo kuyihingira no kuyirinda. ‘’Uwiteka Imana ijyana wa muntu, imushyira muri iyo ngobyi yo muri Edeni, ngo ahingire ibirimo, ayirinde.’’ Itangiriro 2:15
Guhinga byari ugukorera ingobyi kugira ngo ikomeze gusa neza. Kuyirinda ni uko Imana yari izi neza ko hari umwanzi kandi agambiriye gusenya no kwangiza umuntu Imana yaremye. Yohana 10:10
Satani yinjiriye mu ntege nke za Adamu kuko yananiwe kurinda nk’uko Imana yabimuhayemo inshingano. Satani aganiriza Eva kuko Adamu ahabwa inshingano atari ahari. Ikindi cyabayeho ni uko inzoka yasanze Eva waremwe nyuma atari azi amakuru y’ibiti bemerewe kuryaho n’ibyo batemerewe. Ibi Imana yari yarabibwiye Adamu mbere, ariko ntabwo Adamu yabyigishije Eva kandi byari mu nshingano ze zo kumurinda.
Tugarutse ku kibazo twatangiye twibaza ku cyaha Adamu na Eva bakoze, benshi batekereza ko cyaba ari ubusambanyi.
Oya! Kuko Imana yaremye Eva kuba umufasha wa Adamu. Kandi kuva icyo gihe Imana yahaye umugisha ubukwe kandi irabweza. Bagombaga kubyara bakororoka kandi nta yindi nzira byagombaga kunyuramo itari iyo kuba umubiri umwe bakabana akaramata. No muri iki gihe cyacu abashyingiranywe byemewe n’amategeko ndetse n’Imana nta cyaha baba bakoze kuko baba basohoje umugambi w’Imana. (Itang. 2:20-25)
Ikindi kuvuga ko Adamu na Eva basambanye, kandi bari umugabo n’umugore ni ukwirengagiza nkana umugambi w’Imana wo kororoka ku isi kandi nta yindi nzira Imana yashyizeho itari ukubana k’umugore n’umugabo.
Abantu bakwiye gusobanukirwa ko ahubwo icyaha kirimo no kurwanya umugambi w’Imana ni ugushyingira abahuje ibitsina. Hano mu isi umugabo n’umugore bashyingiranwe byemewe n’amategeko n’Imana ntibaba basambanye, kandi babikorerwa n’abahawe ububasha n’Imana nkanswe abashyingiwe na Nyir’ububasha ari yo Mana.
Abantu benshi bakomeje kwibaza iki kibazo, ariko hihishemo umugambi wa satani wo gukangurira abantu gukora icyaha cy’ubusambanyi, abereka ko ari ibisanzwe Adamu na Eva babikoze, cyangwa se kubereka ko kuryamana hagati y’umugabo n’umugore nabyo byaba ari ugusambana, bityo bakirengagiza itegeko ribuza gusambana. Kuva 20:14, Matayo 19:18
Iyo umuntu atubashye itegeko ry’Imana ingaruka ntizitinda kwigaragaza. Iyo urebye ingaruka zituruka ku cyaha cy’ubusambanyi ni nyinshi harimo indwara nka SIDA, inda zitateguwe, gutandukana kw’abashakanye, n’ibindi.
Pastor Desire


text:
Icyo uzaba cyo ugihitamo none!
‘’Nuko Eliya yegera abantu bose aravuga ati ‘’ Muzageza ryari guhera mu rungabangabo? Niba muziko Uwiteka ari we Mana nimumukurikire, kandi niba ari Bayali abe ari we mukurikira.’’ 1Abami 18:21
Aha Eliya yabazaga Abisirayeli abasaba gukuraho urujijo, bakamesa kamwe wa mugani w’abanyarwanda. Ntabwo yabategetse ibyo bagomba gukora, ahubwo yabasabye guhitamo uwo bakorera. Ibintu nk’ibi kandi byigeze kuvugwa na Yosuwa nabwo asaba Abisirayeli ko niba bahitamo Uwiteka bamukorera cyangwa niba ari imana za ba sekuruza nabyo bikamenyekana. Yosuwa 24:15
Icyo umuntu azaba cyo bimusaba kugitegura, kandi nta handi kiva ni mahitamo ye y’igihe arimo. Kuva kera Imana yanga kujarajara kw’abantu bayo, ni byiza kumenya icyo ushaka bikakugenera ejo hazaza.
Buri gihe Bibiliya izaguhoza mu buzima bwo kuba umuntu ufite icyo ashoboye, izagusaba gufata ibyemezo byiza ku buzima bwawe kugira ngo ugene ejo hazaza. Kuva mu gihe cya kera kubwa Adamu na Eva, mu ngobyi ya Edeni hamwe n’igiti cyari kizwi ko kimenyesha ikibi n’icyiza.
Iyo usomye ibyababayeho hamwe n’abandi benshi Bibiliya usanga amahitamo ari ikintu gikomeye mu buzima bw’umuntu by’umwihariko umukristo.
Umuntu ahorana inzira ebyiri ku kintu cyose, iyo uhisemo nabi kubw’amarangamutima yawe atari mazima, bigira ingaruka mbi kuri ejo hawe hazaza.
Kugira ngo ube mu muhamagaro mwiza w’Imana nabyo ni amahitamo yawe. Buri gihe uzisanga Imana ikubwira n’ibyo izakora amahitamo yawe bifitanye isano n’ibizakurikira.
Iyo wemeye Yesu, ukamwizera nk’umwami n’umukiza w’ubugingo bwawe, uba ugize amahitamo ya mbere mu buzima bwawe. Iki gihe ntabwo uba wakiriye imbabazi z’ibyaha byawe gusa, ahubwo bigufasha mu gufata ibyemezo ku buzima bwawe kugira ngo Imana ibashe gusohoza umugambi wayo ku buzima bwawe.
Icyo uzaba cyo mu myaka 6 iri imbere, gicirwa amarenga n’ibyemezo uri gufata uyu munsi. Ahubwo wakwibaza umuhamagaro wawe ari uwuhe? Ni iki uri gukora ngo uwugereho? Ni he uri kwerekeza ubuzima bwawe? Ufata umwanya ungana gute hamwe n’Imana yaba mu masengesho cyangwa mu ijambo ryayo?
Umva ibi: Kudaha agaciro ubusabane bwawe n’Imana bigukoresha ibyaha byo mu bwihisho bishyira kera bikajya ku mugaragaro, ubundi ukanezeranwa n’abakobanyi, iyi niyo nzira nyayo yo gutakaza icyerekezo cy’ubuzima (echecs).
Ibi ntibyagufasha gusohoza umugambi w’Imana ku buzima bwawe.
Abantu na satani ntibakubuza kugera ku mugambi w’Imana cyangwa se ubuzima buri imbere yawe. Umuntu wenyine ufite ubushobozi bwo kukuzitira muri ibi ni wowe ubwawe bitewe n’amahitamo mabi wagize ndetse n’imiterere yawe mibi.
Dawidi yatanze inama ku bantu bose ashyiraho n’icyo bizamarira abazazikurikiza muri Zaburi 1.
‘’Hahirwa umuntu udakurikiza imigambi y’ababi, ntahagarare mu nzira y’abanyabyaha, ntiyicarane n’abakobanyi. Ahubwo amategeko y’Uwiteka niyo yishimira kandi amategeko ye niyo yibwira kumanywa na nijoro. Uwo azahwana n’igiti cyatewe hafi y’umugezi, cyera imbuto zacyo mu gihe cyacyo. Ibibabi byacyo ntibyuma, icyo azakora cyose kizamubera cyiza.’’
None umaze gusoma usanze amahitamo yawe ari ayahe?
Iri ni ijambo ry’Imana kandi ni ukuri kuzuye, ni akanwa k’Imana. Harimo inama n’inyungu zo kuzikurikiza, ukitegurira ejo hawe hakaba heza Imana igasohoza umugambi wayo ku buzima bwawe, kuko ni rwo ruhari rwawe. Yesu abigushoboze!!!!


text:
Wowe ubwawe wenyine ntushobora kurwanya icyaha. Ariko Yesu we arabishoboye, n’imbabazi nyinshi ndetse n’ubugwaneza Ategereje kandi yiteguye kumva ijwi ryawe umutabaza. Arakugiririra ibambe. Uhereye ubu mu mutima wawe ushobora gusenga isengesho rigufi uti « ibyo ushaka bibe»
Musabe muzahabwa, mushake muzabona, mukomange ku rugi muzakingurirwa. Kuko umuntu wese usaba ahabwa, ushatse abona, n’ukomanga agakingurirwa (Matayo 7 :7-8).
Nicyo gituma mbabwira nti « ibyo musaba byose mubishyize ho umutima mwizere yuko mubihawe, kandi muzabibona (Mariko 11 :24).
Kandi icyo muzasaba cyose mu izina ryanjye, nzagikorera kugira ngo Data yubahirizwe mu Mwana we (Yohana 14 :13-14). Ariko hariho umuntu muri mwe ubuze ubwenge, abusabe Imana iha abantu bose iytimana, itishama kandi azabuhabwa (Yakobo 1 :5).
Iyi nkuru tuyikesha "Jesus.org".


text:
Mu rukundo habamo inzira nyinshi wakoresha ugaragariza umukunzi wawe ko wamwihebeye. Abantu batandukanye bakoresha imitoma, abandi bakoresha inyandiko, ibisigo, yewe ndetse bamwe bagahimba n’imivugo mu rwego rwo kwereka abo bikundira ko babihebeye.
Mu rukundo kandi hari n’abandi bakoresha uburyo bw’indirimbo ari nabwo twavuga bugezweho aho usanga umuntu yemera agatakaza akayabo k’amafaranga kugira ngo akorere uwo akunda akaririmbo kavuga imiterere ye n’uburyo abona ari we uruta abandi bose ku isi bitewe n’ikigero cy’urukundo agezeho.
Uyu munsu twabahitiyemo indirimbo 5 waririmbira uwo wihebeye bigatuma urushaho kumwiharira:
1 Adore You by Miley Cyrus
2 Make You Feel My Love by Adele
3 How Deep Is Your Love by Calvin Harris & Disciples
4 Pillowtalk by Zayn
5 All of Me by John Legend


text:
Ubusanzwe iyo ugiye mu mateka y’itorero rya Kristo ubona ibihugu bya Afurika n’ahandi henshi harageze ubutumwa bwiza bwa Yesu biturutse ku bamisiyoneri batanze ubuzima bwabo ngo haboneke abakizwa. Ibi bigaragara ko amatorero yo muri ibi bihugu yari akwiye kubera urugero rwiza andi yose yo mu duce twagiye tugezwamo ubutumwa bwiza nyuma.
Nubwo byari bikwiye kuba bimeze gutya ariko ibirimo kubera muri amwe mu matorero bikomeje kuba agahomamunwa, aho itorero ry’abakristo ryicazwa no gutora itegeko ryemera gushyingira abifuza kubana bahuje ibitsina ( umugabo ku mugabo, umugore ku mugore), ibintu bihabanye n’ijambo ry’Imana bagenderaho.
Nta minsi myinshi ishize itorero ry’Abangilikani muri Amerika rishyizeho itegeko ryemerera ababana bahuje ibitsina gushyingirwa mu buryo bwemewe muri iri torero, none itorero nk’iri naryo rikomeye mu gihugu cya Kanada ryakoze amatora yo kwemerera ababana bahuje ibitsina gushyingiranwa.
The Christian Post yanditse ko iri torero ry’Abangirikani muri Kanada, rinakomeye muri kiriya gihugu ryakoze amatora yo kwemeza uyu mushinga w’iri tegeko mu ntangiriro z’iki cyumweru turimo gusoza,mu nteko rusange yaryo yateraniye i Toronto.
Nubwo iyi nkuru ikomeza ivuga ko imibare y’amajwi itabashije kwemerera iri tegeko gutambuka, ariko hari bamwe mu ba Bishops bavuze ko bitazababuza gushyingira abifuza kubana bahuje ibitsina mu gihe bagitegereje ko indi nteko rusange nk’iyi izongera guterana mu mwaka w’2019.
Ibi byose bikwiye gutera wowe usoma iyi nkuru gusonanukirwa aho itorero ririmo kugana, no kuburyo ahari umucyo harimo gucura umwijima. Nshuti dukwiye gusenga cyane kuko iminsi irushaho kuba mibi.


text:
Uyu musore w’imyaka 26 yaciwe urutoki mu masaha ya saa mbili mu ijoro ryo ku wa 23 Nyakanga 2016, ubwo yari mu Kagari ka Kimisagara mu Murenge wa Kimisagara hafi y’umuhanda wa Kaburimbo avuye ku ishuri.
Yavuze ko ababazwa cyane n’uburyo yahuriye n’umujura mu nzira akamwaka telefone ye yamara kuyimuha agahita amukata urutoki kandi atamurwanyije.
Yagize ati “Nari mfite telefoni yanjye mu kuboko kw’iburyo noneho mbona umuntu araje arambwira ngo nyimuhe vuba ndayimuha ahita anyambura amataratara nari nambaye ayakubita hasi ngiye kuyatora ahita anjomba ikintu ku kuboko.”
Akomeza avuga ko kubera ko kumenyera kwambara amataratara, byatumye atamenya icyo uwo mujura yakoresheje amutema urutoki kuko atashoboraga kureba neza.
Rukundo avuga ko akimara gucibwa urutoki, yahise avuza induru kubera ububabare bituma abanyerondo bari aho hafi bamutabara ku buryo birutse kuri uwo mujura baramufata.
Yagize ati “ Nkivuza induru yarirutse abanyerondo bamwirukaho baramufata bahita bamujyana ku Murenge nabo bamwohereza kuri Sitasiyo ya Polisi ya Nyamirambo, ku buryo naje kumukurikirana bambwira ngo bamumanuye muri Gereza ya 1930."
Akimara gucibwa urutoki yagowe cyane no kwandika igitabo gisoza amashuri ya Kaminuza muri ULK, ishami rya Rubavu riherereye mu Ntara y’Iburengerazuba bitewe n’uko yari agifite ibikomere.
Akomeza avuga ko aterwa ipfunwe cyane n’uburyo yamugajwe kandi yaravutse afite ingingo zose. Yasoje avuga ko ategereje kuzakurikirana urubanza rw’umujura wamuciye urutoki ruzasomwa muri uku kwezi.


text:
Mu gice giherutse Kamanzi yari yashyizeho umuntu wo gutwikira Mateso mu nzu ariko kubw’amahirwe Mateso ararusimbuka, ese byaje kugenda bite?
Donald KAMANZI mu gitondo agihura na Gatuza nta yindi nkuru yifuzaga kumva mu matwi ye uretse kumva ko Mateso yapfuye, ariko atungurwa no kumva Gatuza amubwira ati “Databuja, nagiye nigira umunyeshuri maze njya ahamanitse urutonde rw’abemererwe kuba mu kigo, nza kubona neza icyumba Mateso abamo mu macumbi y’abahungu ni uko mpengera saa tanu z’ijoro nibwira ko araba yasinziriye, ariko nza kubona ko ari kumwe n’umukobwa wawe bityo mba ndetse ngo na Raisa atabigenderamo.
Nyuma y’akanya gatoya Raisa asezeye mba nkoze gahunda, maze mpita nihindura nk’abandi banyeshuri ngo menye ikijya mbere maze icyumba gikongotse cyose nza gusanga ubwo nashumikaga icyumba cya Mateso we yari yasohotse kare, nashatse no kumutera icyuma ngo mbirangize ariko mbona hari abantu beshi nahita mfatwa bityo rero nyongera andi mahirwe sinzatsindwa kabiri ndakurahiye.”
KAMANZI yahise amubwira ati “Genda ushake urumogi maze ugerageze winjire mu cyumbacye maze urushyire mu nzu ye nzabwira abapolisi bajye muri operasiyo bamufate bamufunge ndakeka azaba atandukanye n’umukobwa wanjye.”
Raisa na Mateso bari bagiye mu cyaro iwabo wa Mateso, nibwo Gatuza yafashe ibyo biyobyabwenge maze yinjira mu kigo ashakisha amakuru y’aho Mateso yimukiye nyuma y’aho icyumba cye gihiriye.
Amakuru Gatuza yayahawe na mubyara we wiganaga na ba Mateso yahise amenya ko ubuyobozi bw’ikigo bwahaye Mateso icyumba cya 98 kuko bari baragihaye umunyeshuri ariko akaba atari yaza ku ishuri.
Gatuza amaze kumenya neza aho Mateso yimukiye ajya mu bubiko bw’ikigo abwira abayobozi ati “Nitwa Mateso HAKUZIMANA nabaga mu cyumba cya 67 ariko kiza gushya nyuma nimuriwe muri 98 mu gihe hagikorwa iperereza ariko agafunguzo mwampaye nagataye nifuzaga ko mwantiza akandi hanyuma nkajya kugakoresha.”
Agafunguza barakamuhaye Maze Gatuza yirukanka cyane ajya muricyo cyumba ashyira urumogi na Cocaine munsi ya matela ubundi ahita asohoka yihuta maze urufunguzo arusubiza mu bubiko bw’ikigo arataha.
Mu nzira ataha yahise ahamagara KAMANZI Donald aramubwira ati “Gahunda yarangiye”, Maze Donald ahita ahamagara umupolisI w’inshuti ye niko kumubwira ati “Mfite isazi ihora iduhira mu Matwi yanjye kuburyo yananyangishije umwana wanjye umwe ngira rukumbi, none ndashaka mugende muyite muri yombi mumukatire imyaka myishi nzababwira ninshaka ko mumufungura hanyuma ndashyira twa milioni tubiri kuri konti yawe nawe unywe agacupa.”
Ku mugoroba nka saa cyenda nibwo Mateso yari ari kumwe na Raisa muri cya cyumba yimukiyemo barimo bahanagura akabati ngo ashyiremo utwenda yari yaguze ubwo bacaga mu isoko bavuye mu cyaro, ariko batungurwa no kubona abapolisi babiri binjira babaza bati “Ni wowe Mateso HAKUZIMANA?
Undi ati “Yego ndiwe”.
“Twamenye ko ibiyobyabwenge bikoreshwa hano mu kigo ari wowe ubicuruza, urabihakana?
Ndabihakana navuka sinzi uko bisa
Mu kanya gato ba bapolisi batangiye gusaka inzu yose sinakubwira utubati baterera hejuru baraheba, ubwo Raisa na Mateso bari bategereje kureba ubusazi bw’abo bapolisi kuko nta cyaha bishinzaga. Mu tubati bahebye nibwo bahise bakuraho za matera babona igipfurumba cy’ibiro nka bitatu kiraguye bapfunduye basanga ni urumogi ariko imbere harimo ka Cocaine gake.
Ako kanya HAKUZIMANA Mateso yatangiye kureba nk’uruyuki rwiciwe n’izuba ku rurabyo. Ni uko bahita bamwambika amapingu bamujyana gufungwa kuko icyaha cyaramuhamaga.
Raisa yahise aboroga cyane agira ati “Ntibishoboka Mateso ni umwere rwose muramurenganya, si natuma mujya ku mufunga rwose cyereka munyishe” ariko ibi byari amatakirangoyi kuko nta cyo Raisa yagombaga gukora ku bijyanye n’ibyaha byahamaga uyu musore.
Amarira yasigaye ari meshi kuri Raisa ndetse yifungirana munzu ashaka kwiyahura maze abandi banyeshuri baturitsa urugi bamukuramo bamurema agatima amubwira ko Mateso azafungurwa maze aratuza.
Nyuma yajyanye n’abandi bana gusura Mateso kuri sitasiyo ya Polisi ariko umupolisi yahasanze yanga ko babonana ati: “Ntibishoboka ko mubonana kuko byakwica iperereza.”
N’ubwo Raisa yatakambye cyane ariko byose byafashe ubusa kuko atigeze abonana na Mateso. Uwo munsi nibwo Raisa uburakari bwamuzabiranyaga afata telephone ahamagara papa we ati:
“ papa ndabizi neza ufite ubushobozi muri iki gihugu, none umuhungu dukundana yafunzwe kandi nzi neza ko ubifite uruhare, none nkuhaye amasa 24 ube wamufunguje nibigera atarafungurwa ndiyahura umpambe maze nawe wumve iyo ubuze uwo wakundaga uko bigenda kuko ndabizi ibi byose ubikora wibeshye ko unkunda. Ndavuze ngo ndiyahura niba utari bubikore ube ugura isanduka, cyangwa se ohereza za mpimbabyaha zawe najye zinjyane mfunganwe na Mateso kuko nta cyaha na kimwe yakoze ntakoze. Nurwo rumogi ashinzwa najye barunshinze kuko nta Mateso nta Raisa turi umwe. Sawa niba wumva wite kubyo nkubwiye.”
Murenzi Sixbert
Ushaka gusoma igice cyabanje, kanda hejuru ku itangiriro ry’icyo gice uri gusoma, ku magambo ari mu ibara ry’umutuku asobanura uko mu gice hiherutse byarangiye.


text:
Umubyeyi atangira guha umwana uburere akiri mu nda kuko bimufasha kandi ugasanga umwana abikurana. Kugirango uzabyare umwana uhorana umunezero dore ibintu ugomba gukora mu gihe utwite.
Icyo wakora igihe ari wenyine ufite irungu :
Kuririmba : ni ikintu cy’ingenzi cyane ku buzima bw’umwana uri munda bimufasha kugubwa neza no gukura neza, abahanga mu by’umuziki bemeza ko ugira akamaro mu mikurire y’ibinyabuzima bitandukanye harimo n’umuntu. N’ubwo dushobora gutekereza ko umwana atabyumva ariko arabyumva kandi bikamugirira umumaro.
Gusoma : ni byiza ko umubyeyi utwite asoma, cyane cyane inkuru zishimishije, amateka meza, ibikorwa by’indashyikirwa , … Ibi byose bituma umwana akurana icyerekezo no gukunda ibyo wasomaga umutwite.
Ibyo yakora ari kumwe n’abandi
Siporo : ni ingenzi cyane ku mubyeyi utwite, uretse no kumufasha kubyara neza ifasha umubiri we gukumira indwara zimwe na zimwe zifata ababyeyi batwite, harimo iz’imitsi, kubyimba umubiri, guhumeka nabi, kunanirwa kugenda.
Urugero rwa sport wakora : kugenda n’amaguru umwanya munini, guhumeka uzamura umwuka wongera uwumanura ku rugero wumva ko unaniwe.
Kwishima : iyo ugaragaza ibyishimo igihe kinini biragufasha bigafasha n’uwo utwite, by’umwihariko bituma umwana akurana ineza no guhora anezerewe akenshi usanga umwana yumvikana n’abantu bose (sociable).
Kureba imikino : imikino, cyane cyane iy’abana nayo ifasha umwana uri munda, kuko uko ubireba ukabyishimira ndetse ukabikunda nawe niko bigenda, agakura akunda gukina.
Hari n’abavuga ko baganiriza abana igihe batwite inda igeze mu gihembwe cya 2. Umubyeyi witwa Isabelle yatubwiye ko yasobanukiwe n’iby’iza byo kuganiriza umwana atwite, yagiye abona r ingaruka nziza mu mico y’abana.
Isabelle yagize ati : “ Mubwira ko mukumbuye, nkamusengera mu ijwi riranguruye nk’aho turi kumwe, nkamubwira ibintu byiza nzamukorera ni mubona, …”
Ibyo wakora utwite ukazabyara umwana uhorana umunezero
Umubyeyi atangira guha umwana uburere akiri mu nda kuko bimufasha kandi ugasanga umwana abikurana. Kugirango uzabyare umwana uhorana umunezero dore ibintu ugomba gukora mu gihe utwite.


text:
Burera: Hafashwe ingamba nshya mu kurara irondo
Abaturage bo mu karere ka Burera barasabwa kwitabira birushijeho kurara irondo kugira ngo bakomeze bibungabungire umutekano birinda icyo ari cyo cyose cyawuhungabanya. Ubwo habaga inama y’umutekano yaguye More...
Burera: Kanyanga niyo iza ku isonga mu guhungabanya umutekano
Inama y’umutekano yaguye y’akarere ka Burera yabaye ku wa kabiri tariki ya 27/03/2012 yafashe umwanzuro ko bagiye guhagurukira kurwanya kanyanga kuko ari cyo kiyobyabwenge kiza ku isonga mu More...


text:
Imiryango 12 yatujwe mu mudugudu wahawe izina ry’Ibisubizo, mu mudugudu wa Rebero, akagari ka Gahurire, umurenge wa Kazo, baravuga ko batoroherwa no kubaho nta mazi n’amashanyarazi bafite, kandi abenshi muri bo bageze mu zabukuru.
Abatujwe mu mudugudu w’Ibisubizo ni imiryango yakuwe hirya no hino mu karere ka Ngoma, yiganjemo abageze mu zabukuru batishoboye bakuwe mu manegeka, abataragiraga aho baba n’umukecuru umwe wahungutse avuye mu mashyamba ya Repubulika iharanira Demokarasi Congo.
Babwiye Imvaho Nshya ko bashimira ubuyobozi bwabahaye aho kuba heza. Gusa bagaragaza imbogamizi z’uko nta mazi n’amashanyarazi bafite, mu gihe imyaka bagezemo n’ubushobozi bwabo ngo bitaborohera kugera ku migezi ya kure no mu bishanga, aho abandi bajya iyo amazi yabuze.Abandi banagaragaza ko kubona amafaranga yo kuyagura bibagora.
Umwe mu batujwe muri uyu mudugudu aturutse i Musamvu, ni umugore w’imyaka 60.Kugenda ntibimworohera kuko afite ubumuga bw’amaguru.
Yagize ati “Mba njyenyine, kandi hano twatujwe nta mazi dufite nta n’umuriro dufite hafi.Kujya kuvoma bitubera ingorane.
Noneho njyewe mfite n’ubu bumuga, nukwirirwa nicaye hano, keretse iyo ngize nk’umwana nkamwinginga akajya kunzanira utuzi, iyo yanze ubwo nuko.
Gucana nabyo ntibyoroshye, ni agatadowa, iyo nabonye nk’igiceri cya 50 ngura ka peteroli.Twifuza ko batwegereza amazi n’umuriro nk’iyindi midugudu.”
Uwimana Angélique ufite umugabo n’abana 4, wakuwe mu manegeka mu murenge wa Kibungo na we agaragaza ko mu mudugudu w’Icyitegererezo batujwemo bugarijwe n’ubukene, kandi bifuza ibikorwa remezo.
Yagize ati “Baravuga ngo ni umudugudu w’Ibisubizo, ariko sibyo.None se ko nta mazi n’umuriro dufite ahubwo dufite inzara n’ubukene.Nibura tubonye amashanyarazi, bamwe bagifite imbaraga ntibabura n’imishinga mito bakora!”
Bushayija Francis, Umunyamabanga Nshingwabikorwa w’umurenge wa Kazo avuga ku mbogamizi y’ibikorwa remezo imiryango yatujwe mu mudugudu w’ Ibisubizo, yabwiye Imvaho Nshya ko hagiye kurebwa ubushobozi buhari ku buryo bakegererzwa amazi.
Ku kijyanye n’amashanyarazi ho ngo bashonje bahishiwe.
Yagize ati “Ibikowa remezo tubifite muri gahunda, ubundi amabwiriza ateganya ko amazi, abaturage bagomba kuyakura muri metero 500, hariya rero ari nko muri metero 300, uretse ko hari imbogamizi z’abafite ubumuga, ariko uko iterambere n’ubushobozi bizagenda biboneka, tuzayabaha.
Hari amatiyo aca hariya hafi y’umuhanda, ku buryo hazarebwa ubushobozi buhari, bakayahabwa cyane ko abenshi ni abageze mu zabukuru.”
Ku bijyanye n’amashanyarazi, Gitifu Bushayija arizeza abatuye mu mudugudu w’Ibisubizo ko gahunda yo kuyabegereza ihari kandi izatangira gushyirwa mu bikorwa bidatinze.
Agira ati “Amashanyarazi ahenshi mu murenge wacu, aduca hejuru, ariko gahunda ihari ni uko mu cyiciro kigiye gukurikiraho tugiye guterwamo inkunga na Belgium Corporation, bahisemo imirenge 6, n’uwacu urimo.
Ku buryo uyu mwaka utararangira, ibikorwa bizatangira. Kandi gahunda ihari nuko utugari twacu 5, ibigo byose by’amashuri, ndetse n’imidigudu, hose bazahabwa amashanyarazi.Nkaba numva rero bashonje bahishiwe, mu minsi itarambiranye bazayabona.”
Umudugudu wiswe uw’Ibisubizo wubatswe ku bufatanye n’akarere n’imiganda y’abaturage.Watangiye guturwamo mu kwezi k’Ukuboza 2015.
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
Ubuyobozi bw’akarere ka Nyamasheke buravuga ko buhangayikishijwe n’abantu badukanye ingeso mbi yo gutema inka z’abaturage. Ni nyuma y’aho mu murenge wa Bushenge, mu karere ka Nyamasheke, umuturage (...)
Bamwe mu baturage bubatse inzu z’icyitegererezo mu kagari ka Muhira mu murenge wa Rugerero mu karere ka Rubavu, baravuga ko bamaze amezi ane bategereje kwishyurwa amafaranga agera kuri miliyoni 3 (...)
Ubuyobozi bw’akarere ka Ngoma butangaza ko kuva gahunda ya Girinka munyarwanda yatangira mu mwaka wa 2006, kugeza ubu inka zimaze korozwa imiryango itishoboye muri aka karere zimaze kurenga 6928. (...)
Abaturage bakora mirimo yo gutunganya imihanda no gucukura imirwanyasuri muri gahunda ya VUP mu murenge wa Kinihira ho mu karere ka Ruhango, baravuga ko bamaze igihe kigera ku mezi ane (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
N’ubwo ntari nsanzwe nshyiraho inyigisho ku munsi wa Gatandatu, uyu munsi nifuje gupfundikira inyigisho nari maze icyumweru mvuga ho ivuga ku bakristo bahindukiye bakava mu bupagani ariko batahindutse nyabyo nk’uko Imana ibibitezeho.
Nifuje kuvuga gato ku nzira (process) y’impinduka ku mukristo.
Hari ibintu 4 mvuga bikurikira :
1 ) Impinduka ni urugendo tudakora umunsi umwe.
2) Impinduka si ikintu twiha ubwacu ariko ni ikintu duharanira kandi tukagikorera;
3) Impinduka dusabwa ni igikorwa cy’ubuzima bw’Umwuka kandi tuyishobozwa n’Umwuka Wera;
4) Buri mukristo uharanira impinduka asabwa gusuzuma ibice byinshi bimugize: imitekerereze, ibyifuzo by’umubiri, inshuti n’uburyo abana n’abandi, imvugo, imikoreshereze y’igihe cye, etc.
Uramutse ufashe ingamba zo gukurikiza izi ngingo kuva uyu munsi, warangiza uyu mwaka uri undi muntu.
Ngahe bigire intego y’uyu mwaka kd ubiharanire kuva uyu munsi. Weekend nziza kuri mwese!
Dr Fidèle MASENGO, Foursquare Gospel Church Kimironko masengof@yahoo.fr


text:
Guha agaciro agakiza twahawe n’Imana
" 1 Abami 21:1-3: Kandi hariho umugabo witwaga Naboti w’i Yezereli, yari afite uruzabibu i Yezereli hafi y’i Bwami kwa Ahabu umwami w’i Samariya......: Naboti abwira Ahabu ati "Biragatsindwa n’Uwiteka kuguha gakondo ya basogokuruza banjye."
Iyi ni inkuru dusanzwe tuzi, y’uyu mugabo Naboti wari ufite uruzabibu, cyangwa se umurima hafi y’i Bwami. Umwami rero nyir’igihugu cyose, yaje kwifuza wa murima, rwa ruzabibu rwa Naboti, amubwira ko aribumuhe amafranga yose akeneye kuri rwo cyangwa akaba yamuguranira ahandi haharuta ubwiza cyangwa se ubunini.
Nkimara gusoma izi nkuru, natunguwe n’igisubizo uyu mugabo yasubije Umwami. Natekereje nti ‘’ese iyo bizakuba wowe cyangwa njye, narikubigenza nte?’’ Tekereza President w’igihugu agize ikintu yifuza iwawe akakigusaba; ndumva umuntu yahita akimuha vuba cyane, ntanuwatekereza gusaba ikiguzi, kuko wakumva byonyine kuvugana n’umwami cyangwa president ari ibintu bihambaye cyane, nkanswe noneho hari ikintu yifuje iwawe.
Izi nkuru z’uyu mugabo Naboti rero, zanteye kwibaza cyane ku gaciro gakomeye yahaye uyu murage (uruzabibu), yahawe na basekuruza: Mu by’ukuri numvise uyu murage twawugereranya N’agakiza twahawe.
Gusa ahubwo ndibaza nti ese aka gakiza kacu tugaha agaciro kangana gate? Imana idufashe, kandi itugenderere. Muby’ukuri, muri iyi si harimo ibintu byinshi bishaka kutwambura agakiza twahawe.
Hari ibihendo byinshi bya satani byifuza kutunyaga aka gakiza. Satani we hari n’igihe amenya agaciro k’ako gakiza kuturusha ariko bene data mureke dusabe Imana, kugira ngo idushoboze guhagarara dushikamye ku gaciro k’agakiza twaronse kubw’Imbabazi z’Imana.
Ni gakondo yacu twahawe, mureke dusabe Imana idushoboze gushikama. Tubitse uwo muremyi wo kwizerwa.
Ndumva icyampa wowe nanjye tukagira imbaraga zo gusubiza satani tuti: Biragatsindwa ko turekura agakiza twagabiwe n’Uwiteka. Imana iduhane umugisha twese, kandi idushoboze guhagarara tudatsinzwe.
Mugatabo k’umugenzi, aho bageze mu isoko mburamumaro, harimo ijambo rivuga ngo : " Gura ukuri ntuguranure"
Ndakwibutsa ko satani ashaka kukuguranira ngo akwambura agakiza wahawe, aho kari kari ahasimbuze ibyo ashaka, ariko ube maso, umusubize nka Naboti, umutsembere uti ‘’Biragatsindwa n’Uwiteka kurekura icyo nafashe, umire ukagundire, ugume mu nkuge, Yesu azakugororera, ube nka wa muririmbyi wavuze ngo mpisemo guhora nkizwa ngashingwa mu gakiza, Imana iguhe umugisha, Amen.
Damascene


text:
Aba bahinzi bavuga ko basoroma icyayi bakagiha koperative COTHENTA, ariko ngo igihe cyo guhabwa amafaranga abahinzi bagahabwa amafaranga adahuye n’umubare w’ibiro bahaye koperative.
Bavuga ko ubu buriganya ngo bukorwa n’umukozi wa koperative ushinzwe kwandika umusaruro abahinzi bagemuriye uruganda.
Uwizeyimana Leonille, umwe muri aba bahinzi, avuga ko basoroma icyayi bakagipimisha ku mukozi ubishinzwe, akanabandikira mu ikayi ibiro buri muhinzi atanze.
Iyo icyayi kigeze ku ruganda, umukozi wa koperative ushinzwe kwandika umusaruro ngo yandika mu mashini umusaruro wa buri muhinzi, agendeye ku makuru agaragara mu ikayi y’umukozi ushinzwe gupima icyayi.
Aba bahinzi ariko bavuga ko ngo iyo ukwezi gushize bakajya gufata amafaranga yabo, ngo hari ubwo basanga ayo bagomaga guhabwa atariyo bahawe.
Uwizeyimana agira ati ”Ikibazo dufitanye na koperative ni uko dusarura icyayi, bakadupimira bakanatwandikira mu ikayi, ariko twajya guhembwa tugasanga baduhaye amafaranga makeya ugereranije n’ibiro twagemuye”.
Bavuga kandi ko hari n’igihe bahabwa ishimwe ry’umuhinzi hakurikijwe umubare w’ibiro bagemuye, ariko ngo hakabaho ubwo bamwe basanga nta faranga na rimwe bahawe nyamara baragemuye umwaka wose.
Umwe muri bo ati “Amafaranga y’ishimwe aherutse gusohoka naragiye nsanga nta faranga na rimwe mfite, kandi umwaka wose narasoromye, ndetse sinigeze njya munsi y’ibihumbi 20 ku kwezi.”
Baziga Hyacenthe, Perezida w’Inama y’Ubuyobozi bwa COTHENYA, yemera ko ikibazo cy’abaturage bahabwa amafaranga adahuye n’ibiro bagemuye gikunze kubaho, ndetse akavuga ko koperative yakomeje kwihanangiriza umukozi ushinzwe kwandika mu mashini umubare w’ibiro abahinzi bagemuye.
Avuga kandi ko mu gushaka umuti w’iki kibazo, uyu mukozi ngo yahawe undi wo kumufasha kugira ngo hirindwe bene ayo makosa akunze kugaragara.
Ati ”Bikunze kubaho, ariko iy’umuhinzi abonye amafaranga adahwanye n’umusaruro yagemuye ahita abitumenyesha tukabibwira uwo mukozi wacu tukabikosora”.
Ku kibazo cy’amafaranga y’ishimwe bamwe batabonye, avuga ko aheruka gutangwa ari ay’umwaka wa 2015, kandi bakaba nta muturage barumva avuga ko yayabuze, gusa ngo na cyo bagiye kugikurikirana.


text:
Ipapayi ni kimwe mu mbuto zikungahaye kuri vitamini zitandukanye bityo bikaziha ububasha bwo kuba zagira umwihariko wo kurwanya indwara zimwe na zimwe harimo kanseri,indwara y’amara n’izindi.
Ipapayi ni urubuto ruzwiho kugira uburyohe bwinshi rukungahaye kuri vitamini A, Vitamini C, ndetse na vitamini E. Uru ruhererekane rwa za vitamini rutuma umuntu agira ubushobozi bwo kutarwaragurika bitewe n’uwo mwihariko wo kurwanya indwara zitandukanye. Umuntu wihatiye kurya ipapayi ntapfa guhura n’ikibazo cya kanseri y’urura runini, ikunze kwibasira agace gahera ku rura runini.
Ipapayi ni umuti mwiza ufasha urura mw’igogorwa ry’ibiryo, cyane cyane ku bantu bakunze guhura n’ikibazo cyo kwituma bibagoye (constipation). Kandi intungamubiri zibonekamo zigira uruhare rukomeye mu gukiza tumwe mu dusebe tuboneka mu nzira y’ibiryo.
Mu gihe wagize ikibazo cyo kutituma neza wafata ipapayi akayivanga n’izindi mbuto ukarya cyangwa akayifata nyuma y’amafunguro asanzwe. Ushobora gufata amata, ugashyiramo ipapayi, nyuma ukavangamo n’ubuki ariko bigakorwa n’umuntu ubikurikirana cyane, akamenya neza ingano ya buri kimwe kiri mu mvange amaze gukora. Ipapayi ishobora kunyobwa nk’umutobe, gusa biba bigoye guhita uwubona, uko ryaribwa kose, usanga riba rigifite wa mwihariko wo kugira akamaro ko kurwanya indwara harimo na kanseri ifata mu nzira y’ibiryo cyane cyane mu rura runini.
Kenshi na kenshi ukunze gusanga Abanyarwanda batuye mu byaro bibuka guteka imboga cyangwa kurya imbuto ari uko ibishyimbo bimaze gusa n’ibikendera ari ukugira ngo indyo baryaga itagabanuka, ariko ibyo ntibyari bikwiriye kuko iyo urebye akamaro k’imboga n’imbuto mu mubiri zagombye kutabura mu ifunguro. Mu mbuto zo ugasanga zahariwe abana uretse ko na bo usanga nta cyo zibamariye dore ko akenshi bazirira aho bazisoromeye nta suku bazigiriye.
Imbuto nk’inkeri, amacunga n’ibinyomoro na byo ni byiza mu mubiri w’umuntu ndetse abahanga mu by’imirire bavuga ko bishobora kugira uruhare mu kunoza umubiri biganisha ku buranga bwiza . Kurya ipapayi birakenewe ku bantu baribwa mu nda, n’abafite ibisebe byo mu mara, impatwe yabase nyirayo, no kuribwa n’umugongo. Kurya ipapayi birinda by’uwihariko kanseri y’amara n’ibindi. Kurya ipapayi nti bibujije ko ugize uburwayi utajya kwa muganga ugomba kujyayo kuko ipapayi n’irigufasha kugira ubuzima bwiza ntabwo ari igukingira indwara kuko indwara ziterwa n’ibintu byinshi kandi bitandukanye.
IMVAHO NSHYA
Imyororokere
Ipapayi ni rumwe mbuto zivura indwara zitandukanye
Ipapayi ni kimwe mu mbuto zikungahaye kuri vitamini zitandukanye bityo bikaziha ububasha bwo kuba zagira umwihariko wo kurwanya indwara zimwe na zimwe harimo kanseri,indwara y’amara n’izindi.


text:
Ibikoresho :
Ifarini y’ingano 1 kilo
Igitunguru 1
Amavuta litiro 2
Isukali ¼ kg
Amazi ashyushye
Uko bikorwa :
Vanga ifarini n’isukali, ukate ibitunguru unagemo
Genda wongeramo amazi ashyushye ariko ubivangisha intoke kugeza bivuyemo pate( umutsima) woroshye
Tereka hasi uwo mutsima uwureke mu minota 30 utangire gusa n’ubyimba
Fata wa mutsima uwukatemo udusate duto duto ukurikije uko kamwe kari buvemo capati ushaka
Genda ufata buri gasate ugashyire ku meza asa neza
Genda unyuzaho icupa cg agati kabugenewe bisa neza hejuru kugeza ugize forme ya capati
Otsa capati wakoze ku ipanu yabugenewe ugende ushyiraho amavuta kugirango zidashirira
Hindura impande zose zishye neza
Capati irimo isukali
Ibikoresho :


text:
Ubwiherero muri santere ya Kidaho ni ingume
Abakorera n’abagenda muri santere ya Kidaho iri muri Burera babangamiwe nuko iyo santere itagira ubwiherero rusange kandi ihoramo urujya n’uruza rw’abantu.
Santere ya Kidaho iherereye mu murenge wa Cyanika, mu bilometero nka bitanu uvuye ku mupaka uhuza u Rwanda na Uganda.
Ni santere izwiho ubucuruzi butuma ihorana urujya n’uruza rw’abantu. Ibyo byatumye ubuyobozi bw’akarere ka Burera bufata umwanzuro wo kuzayigira umwe mu migi itatu igize ako karere.
Abakorera n’abagenda muri iyo santere bahamya ko kuba itagira ubwiherero rusange bigayitse kuko bituma igira umwanda kandi bitari bikwiye.
Abashatse aho kwiherera ntibatinya kujya inyuma y’amazu cyangwa mu bisambu bihari; nkuko Nsengiyumva Jean Paul utuye mu Kidaho, abisobanura.
Agira ati “Birabangamye cyane kuko ubona hano harimo ibikorwa by’ubucuruzi bitandukanye. Ibyo rero bituma abantu babura aho biherera rimwe na rimwe ugasanga baragenda bakinga ku nzu cyangwa akagenda akicyinga ku giti.
Ugasanga barimo kwanduza hano muri santere, mbona ikintu gishobora kubicemura aruko habamo byibuze ubwiherero rusange bubiri.”
Mugenzi we witwa Nyiransabimana Clementine asobanura ko babangamirwa n’abantu bihengeka ku mazu yabo kuko bahasiga bikabarushya kuwuhakura.
Agira ati “Biratubangamira kuko nkiyo aje akihengeka hano nitwe birusha kubihakura kandi uretse kuturushya nkiyo imvura iguye amazi aruzura kuburyo agera no mu mazu y’abantu urumva ko ari imyanda.”
Habyarimana Jean Baptiste, umuyobozi w’Akarere ka Burera wungirije ushinzwe imibereho myiza y’abaturage, avuga ko icyo kibazo bakigaragarijwe n’abaturage.
Agira ati “Hari uburyo duteganya twagikemura mu buryo bwihuse. Hari ubwiherero buhari dushobora guhindura tukubaka ‘fosse septique’(icyibo cyakira imyaka) inyuma kuburyo icyo kibazo twaba tugikemuye.”
Akomeza avuga ko bateganya kuzaganira n’abahakorera ubucuruzi kugira ngo bazahubake ubwiherero rusange buzakemura ikibazo kuburyo burambye.
Ibitekerezo ( 2 )
iki kibazo kiziye igihe kandi uko abahacururiza babigaragaje Niko ikibazo giteye! Akarere ka Burera nigashake mu maguru yihuse uko iki kibazo cyakemuka Kuko buriya birimo gutuma abaturage bandura indwara ziterwa n’umwanda.Bidakemuwe vuba wasanga n’icyorezo cya macinya cg choléra cyitereyemo da!
Mwisubireho kuko murakabije kabisa suko mwabuze gufata umwanzuro ukwiye nkabantu Musobanutse murigusebya akarere kanyu niyo centre Kidaho na Gitare mugira umwanda kweli


text:
Bukure : Abaturage barishimira ibyiza SACCO yabagejejeho
Ubwo hatahwaga ku mugaragaro inyubako ya sacco y’umurenge wa Bukure mu karere ka Gicumbi irangiye itwaye amafaranga arenga miliyoni makumyabiri n’eshatu (23589135frw) yatanzwe n’abanyamuryango bayo ndetse n’abaturage muri rusange.
Madamu Mutumwinka Console watanze ubuhamya akaba yashimiye sacco kuko yamukuye mu bukene mu gihe yari ageze mu cyiciro cy’ubukene agera n’aho gutangirwa mutuelle de santé ariko ubu nyuma yo kugana sacco akaba yoroye ndetse akaba ashobora kwitabira gahunda za leta zitandukanye nyuma y’uko yari mu bukene.
Ati “ aho nasaruraga imyaka itarera kubera ubukene nagurishaga ikiro cy’ibishyimbo 100 mugihe abandi babigurishaga 300, ubu nkaba nshimira sacco kuba yarankuye mu bukene hamwe n’itsinda Icyerekezo nyoboye ry’abagore icyenda ryo mu mudugudu wa Kivumu”.
Sacco ikaba itanga inguzanyo kuri aba baturage mu birebana n’ubuhinzi n’ubworozi , ubucuruzi ndetse batanga n’ingoboka irebana no kurihira abanyeshuri amashuri.
Muvugwabigwi Jean Nepo perezida w’inama y’ubutegetsi ya sacco Bukure akaba yagaragaje ko muri gahunda ya leta yo kuvana abaturage mu bukene harimo na sacco bamaze kugera kuri byinshi.
“ ibyo birimo kuba dufite abaturage dukorana barenga ibihumbi bibiri, ubwizigame bwa miriyoni zirenga icumi nimwe n’amafaranga y’abaturage angana na miriyoni mirongo icyenda n’ine babitsa”.
Bakaba bifuza gukorana na buri rugo ndetse n’abantu bafite imyaka ishobora kubemerera gukora n’ibigo by’imari. Yakomeje akangurira abaturage kurushaho kubitsa kugirango abandi babone amafaranga bagurizwa ndetse bakumvako sacco ari iyabo ko bagomba gukorana nayo birinda kubika amafaranga mu ngo zabo.
Uwari uhagarariye ikigo cy’igihugu cy’amakoperative muri uyu muhango Kwikiriza Jackson,akaba yashimiye abaturage ubwitange bagaragaje biyubakira inzu ya sacco ijyanye n’igihe.
“ ndabasaba kuyibyaza umusaruro muyikoresha icyo mwayubakiye, ikazabafasha kwiteza imbere binyuze mu kwizigamira amafaranga ndetse no gufata inguzanyo ndetse mukayishyurira ku gihe”.
Umukozi w’akarere ushinzwe iterambere ry’ibigo by’imari biciriritse n’ishoramari mu karere ka Gicumbi Nzayiramya Tharcisse yashimiye ubuyobozi n’abaturage by’umwihariko ku gikorwa bagezeho cyabatwaye imbaraga nyinshi.
Ati “ haracyari akazi kenshi ko gukangurira abaturage bose kwizigamira kuko intego y’igihugu ari kugeza abaturage ku kigero cya 80% bakorana n’ibigo by’imari mu mwaka wa 2017”.
Yasabye abakozi ba sacco kwakira neza abakiriya babo ndetse no gucunga amafaranga yabo neza birinda kuyanyereza ahubwo bagashishikarira kubateza imbere hirindwa gusenya ibimaze kugerwaho no gusubira inyuma.
Iyi sacco ikaba yubatse mu mudugudu wa Rwarenga akagari ka Kigabiro ikaba izafasha utugari tune tugize uyu murenge ndetse n’abandi bose babyifuza.


text:
Ndagirango nibarize basaza bacu.Kuki bakunda kurongora abakobwa bakiri ingaragu, bakwifuza kurwubaka bakifuza kuba barwubakana n'umukobwa ukiri vierge
LATOUTE YUNGANIRA NEMA
Nema, Courage! amagambo y'ukuri k'umusore w'ubu kuyamwumvana biragoye; kuko iyo avuze ko agukunda aba anagamije ko mukundana koko(faire amour)iyo rero umuhakaniye ndetse akongera aba yaguteye ibyobise akadobo rimwe akanavuga ibyo utakoze cgn'ibyo atakubajije, rero bisaba ubwitonzi n'ubushishozi, ku nkumi nayo hari igihe inshuti ye imubwira ukuri undi akumva yakabaye amusaba ko biryamanira, ndetse ibyo bakabipfa ugasanga byanavuyemo amenshi n'amazimwe(simbyifuriza urubyiruko rwacu ), turashaka abari sérieuse na basaza babo sérieux bavuga bizima kandi byunganirana kuburyo ntawurambirwa cg ngo yinubire undi!ubwari bwawe bukomereho hari uzabupfundura agukunde ubuziraherezo ,iby'umuhungu vierge nako chaste byo biragoye hagira utwunganira! ikinyarwanda njye mbona kidakomeye kuko uwazimiza bamwe bajya bajyana inkoranya kuri net! dushaka ibyumvikana bisomwa na buri wese! ibyo ntashubije mbariye abandi wa mugani w'umugabo wise umwana we ngo Mpariyabandi ubwo bivuze iki ra!
INKURU BISA
Powered by ScribeFire.


text:
Birababaje pe ibyumweru bibiri
Ndabashimiye kunkuru niza mujya mutugezaho ariko nkaba mbabajwe cyanee byimazeyo inkuru yagashinyaguro mutugejejeho ivuga kuri Afande Colonel Habimana Pierre Clavel alias Jules Bemera ndanyomoza amakuru mutanze avugako yari umuyobozi winterahamwe umva .hindura yari umusirikari kd wabyigiye ntaho yigeze ahurira nabasivire nyabuneka muribuka uko byaribimeze umuntu nka majoro yabonye umwanya wo kujya kwica abasivile koko yego yitabye Imana ariko mwikomeza kuvuga amahomvu kumuntu witahiyr icyo mwashaka muracyibonye ngaho nimugubwe neza.
Mwitonde mwa bana mwe. Hari abantu hano bacecetse kandi bakomeye ubu Umwami yafashije cyane kandi bamwubaha. Mwirinde rero gushyanuka mutisanga mutoneka babahatse kubera ubutamenya. Mwibuke ko abenshi twahuriye hano ejobubdi buli umwe atazi aho undi aturutse.
Niba gusebya,gusuzugura no gukerensa Umwami ari ibintu bigezweho mwibwira ngo birabahesha ubutoni, ejo ntimuzamenya inkuba ibakubise. Hari umuntu nzi wari ukomeye waje gutegeka ingoma zavugirizwaga Mutara III kujya zimuvugira buli gitondo. Ubu abana be bose barasaze. Ibya’ Abahindiro mubirebeshe amaso. NTACO MVUZE NTAHO ITERANYAGA.
bigaragara ko abenshi mutazi isano iri hagati ya MPYISI n’Umwami kigeri V
1.mpyisi ni umwiru w’ibwami kwa mutara se wa kigeri(mbibutse ko abarwa mu Ntwari z’u Rwanda )
2.yagize uruhare mu kwimikwa kwe kuko nta nakimwe cyakorerwa ibwami abiru batabizi
rero ntacyo atazi agomba kubazwa cyane ko babyirukanye baraziranye cyane ndetse yigeze no kumusuura mu minsi yashize kandi yabivuzeho kuri radio uretseko yanze kuvuga ibyo baganiriye ngo nta mwiru uvuga amabanga
Njyewe mbona yavuze neza ntakibazo. kuko abanyamakuru bamwe b’ubu bo mu rwanda bajya kubaza , batabanje gukora ubushakashatsi cg se ngo bategure ibibazo byabo ku buryo bwimbitse. wagirango baba babaza bagirango babaze gusa. burya ni byiza gukora ubushakashatsi kuwo ugiye kubaza cg se ugiye kubaza.
Murakoze
Umusaza ari mu kiriyo ararababaye undi akamuseka! Uyu munyamakuru iwabo nta bakuru bahaba! Siko babaza inkuru nkiyi wasebeje umwuga wawe! Nawe ukabyemeza ngo narisekeraga wisebeje gusa
Umusaza ari mu kiriyo ararababaye undi akamuseka! Uyu munyamakuru iwabo nta bakuru bahaba! Siko babaza inkuru nkiyi wasebeje umwuga wawe! Nawe ukabyemeza ngo narisekeraga wisebeje gusa
Ndumva Mpysi yabazwaga ubusa kuko ibyontibimureba aho na goverinoma yavuzeko ibya kigali bireba family yiwe icyakora leta ikimera kubafasha lkirikije ibyufuzo by umuryango none ngo mpyisi we yarikuvuga I birenze ibyoyavuze gute? Iki abanyamakuru nabo nishingano zabokubaza kibijyanye namakuruyose bifuza gutangaza.
Haaaa kubaza umuntu wabaye umugaragu numukarani w’umwami ibijyanye no gutanga kwe ntabwo ari amanjwe cg kubaza ubusa kuko Mpyisi yigeze kwivugira ko yanamusuraga ntawundi muntu wari muri position nziza yo kubazwa uretse we yagenze ibwami yahabaye umukarani .....big up kuri Oswald
Mbega Ezra past uzubwenge ndamwemeye kwakundi bamwitumusaza utazibyakora wapi sikobiri urumvuburyo ashubije umunyamakuru mubwenge? Ibyobibazokko byabazwa abahindiro aribobavandimwe ba Kigeri naho pyisi abanyamakuru baramurenganya ariko nawe yarababwiye nuko nabo ariko kazikabo ntibarikuzongera kubazubusa nkubwo.
ndumiwe pe mbega umusaza uziguterana ibikuta!!
KABISA ,U MUSAZA MPYISI NIBAREKE KUMUJAJWAHO!!! UBUNDI SE UBWO IBYO YABIMUBAZAGA AGAMIJE IKI??? HARUWAMUBWIYE KO MPYISI ARI UMUJYANAMA WE CG BAVUKANA. UMUSAZA AZUBWENGE NTABWO WAMUBAZA AMANJWE NKAYO


text:
Abayobozi b’inzego z’ibanze 456 bo mu karere ka Nyarugenge mu mujyi wa Kigali batangiye itorero ry’igihugu bazamaramo icyumweru, i Tumba mu karere ka Rulindo.
Uretse kwigishwa indangagaciro na kirazira z’umuco nyarwanda, mu masomo y’ibanze izi ntore z’Inkomezamihigo zizahabwa harimo kunoza imitangire ya serivise baha abaturage, ndetse no kwihutisha gahunda z’icyerekezo 2020 u Rwanda rwihaye.
Abagiye gutozwa ni icyiciro cya kabiri, kuko mbere hari hatojwe abandi bayobozi 618 baturutse mu mirenge 10 igize Akarere ka Nyarugenge.
Umuyobozi w’Akarere ka Nyarugenge Kayisime Nzaramba, yavuze ko abatojwe mbere byabagiriye umumaro cyane, kuko barushijeho kunoza akazi kabo ka buri munsi, bituma n’abaturage babagana bishimira uko bakirwa, bityo akaba asaba abaje gutozwa muri iki cyiciro kuzacengerwa n’inyigisho nziza bagiye kumara icyumweru bahabwa.
Umuyobozi wungirije ushinzwe imibereho myiza y’abaturage mu mujyi wa Kigali, Kazayire Judith, yasabye aba bayobozi b’inzego z’ibanze gukorera hamwe, gukorana umwete kandi bigakorwa mu cyerekezo kimwe nta gusobanya.
Yagize ati “Turabasaba ko mwarushaho kwegera abaturage mugatanga serivise zinoze, harimo ubwisungane mu kwivuza, kugira ngo umuturage agire ubuzima bwiza, kuko umuturage iyo agize ikibazo ni mwe bareba bwa mbere.
Imicururize y’akajagari n’imyubakire idahwitse mufite uruhare mu kubirwanya bigacika burundu”.
Aba bayobozi basabwe gukora bagamije kwesa imihigo, buri wese agaharanira ko aho ayobora haba aha mbere, kuko ibi ari byo bizatuma u Rwanda ruhora ku isonga muri Afurika no ku isi yose.
Nyiransabimana Jeannette, intore yaturutse mu murenge wa Rugarama, kimwe na bagenzi be, bavuze ko bazakurikira neza amasomo bazahabwa mu Itorero, kuko bizeye ko azabongerera ubumenyi n’imbaraga mu kuzuza inshingano zabo.
Yagize ati “Umuturage ni we uri ku isonga, agomba guhabwa serivize zinoze kandi aho adasobanukiwe tukamwereka icyo yakora kugira ngo twese tujyane mu cyerekezo kimwe”.
Mu bindi bibazo izi ntore zigomba gufatira ingamba muri iri torero, harimo gushakira umuti ikibazo cy’imirimo idahagije cyane cyane mu rubyiruko, abana bata ishuri, imirire mibi, ruswa muri gahunda ya Girinka, abacukura amabuye y’agaciro mu buryo budasobanutse, ibibazo mu makoperative n’ibindi.
Insanganyamatsiko y’iri torero iragira iti “Twubake ubushobozi bw’inzego z’ibanze zatowe, hagamijwe impinduramatwara mu iterambere, binyujijwe mu Itorero ry’igihugu”.
Polisi y’ u Rwanda ku bufatanye na polisi mpuzamahanga (Interpol) kuri uyu wa 24 Mutarama 2017, yashyikirije Leta ya Uganda imodoka n’ipikipiki byibwe bigafatirwa ku mipaka y’u Rwanda mu bihe (...)
Abanyeshuri 51 545 bo mu turere dutandukanye two mu Rwanda bahawe ibikoresho bizabafasha mu masomo binyuze muri gahunda ya Twiyubke yatewe inkunga n’Ishami rya USA rishinzwe iterambere (...)
Ambasaderi w’u Bubiligi mu Rwanda, Arnout Pauwels ari kumwe n’Umujyanama wa Ambasade mu bya gisirikare mu Rwanda, Lt Col Alain Lambert, bakiriwe na Minisitiri w’Ingabo z’u Rwanda, Gen James Kabarebe (...)
Minisiteri y’Umuco na Siporo, ivuga ko ahabereye ibikorwa by’ubutwari hagiye gushyirwa ibimenyetso biharanga, kugira ngo amateka y’aho ahabwe agaciro n’Abanyarwanda. Mu kiganiro n’abanyamakuru (...)
Urwego rw’igihugu rushinzwe imfungwa n’abagororwa (RCS) rurishimira ko ku nshuro ya mbere abana bafungiye muri gereza y’abana ya Nyagatare bakoze ibizamini bya Leta bisoza amashuri abanza n’icyiciro (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Nyamasheke: Impfu n’inkongi z’umuriro byavangiye umutekano
Inama y’umutekano yaguye y’Akarere ka Nyamasheke yasanze mu kwezi gushize umutekano warishwe n’impfu za hato na hato n’inkongi z’umuriro.
Byavuzwe kuri uyu wa 16 Kanama 2016, aho muri iyo nama bagaragaje ko mu kwezi gushize hagaragaye impfu 13.
Ngo zimwe zagiye ziterwa n’amakimbirane mu miryango, izindi zigaturuka ku mpanuka mu gihe izindi zaturutse ku kwiyahura kwa bamwe mu baturage.
Inkongi z’umuriro zo bavuze ko zatewe na bamwe mu baturage bahakura ubuki abandi bagatwika ari impanuka batagizemo ubushake mu gihe hari n’abagiye batwika kubera ubugome cyangwa gushaka ubwatsi bw’inka zabo.
Umuyobozi w’Akarere ka Nyamasheke, Kamali Aime Fabien, yavuze ko umutekano wifashe neza muri rusange mu Karere kose ka Nyamasheke, kandi ko bagiye gukomeza gukaza ingamba kugira ngo bimwe mu byagiye bigaragara biwuhungabanya bihagarare.
Yagize ati “Tugiye kwigisha abaturage bacu bumve ko nta mpamvu yo kwiyambura ubuzima, umugoroba w’ababyeyi wongerwe amakimbirane mu miryango ashire, kandi ni byiza ko abayobozi bagira uruhare rukomeye mu ifungurwa n’ifungwa ry’utubari ku masaha yagenwe”.
Yakomeje yihanangiriza abayobozi b’utugari n’ab’imirenge batarara aho bakorera abibutsa ko ubuyobozi buzafata izindi ngamba mu gihe baba batisubiyeho.
Ati “Iyo umuyobozi ataraye aho akorera biha urwaho ba baturage ba ntibindeba gukora icyo bashatse mu kwica umutekano”.
Iyi nama yateranye hari abanyambanga nshingabikorwa b’imirenge 15 n’ab’utugari 68 bigize Akarere kose ka Nyamasheke, bibutswa ko bafite inshingano zikomeye zo kubana n’abaturage no kubafasha gushyira mu bikorwa neza gahunda za Leta.


text:
Guhitamo abahatanira Miss Rwanda 2017 bizahera i Rubavu
Biteganyijwe ko guhitamo abahatanira ikamba rya Miss Rwanda 2017, bizatangirira mu mujyi wa Rubavu mu Ntara y’Iburengerazuba, tariki ya 14 Mutarama 2017.
Nkuko bigaragara ku ruguba rwa interineti rwa Miss Rwanda, kwiyandikisha kw’abashaka guhatanira iryo kamba byatangiye tariki ya 29 Ukuboza 2016.
Tariki ya 15 Mutarama 2017, guhitamo abahatanira Miss Rwanda 2017, bizabera i Musanze mu Ntara y’Amajyaruguru.
Tariki ya 21 Mutarama 2017, guhitamo ba Nyampinga bizabera mu mujyi wa Huye, mu Ntara y’Amajyepfo.
Tariki ya 22 Mutarama 2017, hazakurikiraho Intara y’Iburasirazuba. Guhitamo ba Nyampinga bizabera i Kayonza.
Tariki ya 28 Mutarama 2017, hazaba hatahiwe abo mu mujyi wa Kigali, bibere i Remera.
Hazatorwa ba Nyampinga batanu muri buri ntara n’umujyi wa Kigali. Uko ari 25 bazatoranywamo 15, tariki ya 04 Gashyantare 2017. Abo bazahita bajya mu mwiherero i Nyamata uzatangira tariki ya 12-24 Gashyantare 2017.
Nyampinga w’u Rwanda 2017 azamenyekana tariki ya 25 Gashyantare 2017. Uzatorwa azambikwa ikamba rya Miss Rwanda asimbure Miss Jolly Mutesi wabaye Miss Rwanda 2016.
Ikindi ngo ni uko uzajya atorerwa kuba Miss Rwanda azajya yitabira irushanwa rya Miss World, nkuko Miss Jolly yaryitabiriye mu Kuboza 2016.
Ibisabwa abifuza guhatanira ikamba rya Miss Rwanda 2017
1. Kuba ari umunyarwandakazi
2. Kuba afite hagati y’imyaka 18-24
3. Kuba yararangije amashuri yisumbuye
4. Kuba avuga neza Ikinyarwanda n’urundi rurimi, hagati y’icyongereza, igifaransa n’igiswayiri
5. Kuba afite indeshyo ya sentimetero 170 kuzamura
6. Kuba apima ibiro hagati ya 45-70
7. Kuba atari yabyara
8. Kuba yiteguye kumara byibuze umwaka atuye mu Rwanda, igihe yatsinze
9. Kuba atiteguye gukora ubukwe mu gihe cy’umwaka yambaye ikamba
10. Kuba yiteguye guhagararira u Rwanda mu gihe bikenewe
11. Kuba yiteguye gukurikiza amategeko n’amabwiriza asanzwe agenda Nyampinga w’u Rwanda.
Ibitekerezo ( 2 )
muraho neza, tubashimira igikorwa cyiza mutegura buri mwaka,mugamije guteza imbere umwari w’urwanda.
Miss Rwanda ni nziza pe kd njye ndayikunda kurusha andi marushanwa yose aba mu Rwanda turayitegereje gusa nyampinga w’ Urwanda agomba kuba azi icyo agiye gukora atari mumagambo gusa ahubwo no mubikorwa. murakoze!


text:
Nziza Tours & Travel ikompanyi yorohereza ba mukerarugendo gutembera u Rwanda
Bitewe n’ubushobozi n’imyumvire ntabwo ari buri wese ubasha gukodesha imodoka ngo afate urugendo ajye gusura ibyiza nyaburanga bitatse u Rwanda.
Nubwo bimeze bityo ariko, mu Rwanda hari ikompanyi igabanyiriza ibiciro ba mukerarugendo b’ingeri zose by’umwihariko abanyarwanda baba bishyize mu matsinda, kugira ngo babashe gutembera aho bashaka biboroheye.
Mu mwaka wa 2013, Munyanziza Vincent wari ufite imyaka 26 yiga mu ishuri rikuru ry’Amahoteli n’Ubukerarugendo ryahoze ryitwa RTUC, yashatse igisubizo cyatuma abanyarwanda biyumvamo gutembera ngo byibura n’iyo batajya mu mahanga ya kure ariko babashe kumenya ibyiza bitatse igihugu cyabo.
Muri Kamena uwo mwaka yahise atangiza ikompanyi ifasha abantu mu bukerarugendo ayita “Nziza Tours and Travel” biturutse ku izina rye Munyanziza ndetse no kuba u Rwanda ari rwiza agamije gushishikariza abarutuye kurumenya no kwishimira igihugu cyabo gihuruza abanyamahanga.
Mu kiganiro Munyanziza yagiranye na IGIHE mu kugaragaza urwego agezeho nicyo yifuza ku banyawanda, yatangaje ko kuva yakwiga ibijyanye n’Ingendo n’Ubukerarugendo (Travel and Tourism Management), yumvaga ibyiza bitaba iby’abanyamahanga gusa ahubwo n’abanyarwanda bakwiye kubimenya.
Ati” Nubwo nari nkiri umunyeshuri kandi nkora ibiraka bimpemba amafaranga make, natekereje icyo nakora mu bushobozi bwanjye buke kugira ngo abanyarwanda biyumvemo umuco wo gutembera no gusura ibyiza bitatse igihugu cyacu. Tugitangira bwari ubukangurambaga, abantu tukabashyira mu matsiko, tukabagabanyiriza ibiciro tugasura ahantu runaka, ibyo gukodesha imodoka byaje nyuma."
Yakomeje agira ati "Muri 2014 ni bwo twatangiye kujya dukodesha imodoka z’ama Jeep, amavatiri (Voitures) n’izindi zinyuranye kandi kugeza ubu turabikora kandi neza. Gusa igishimishije ni uko twamaze kubona imodoka z’ikompanyi yacu , tukaba turimo twishyura izindi modoka ngo na zo tuzazegurirwe .”
Munyanziza avuga ko kudacika intege byatumye ikompanyi ye Nziza Tours and Travel ikomeza gukura kuri ubu bakaba batanga serivisi zo gukodesha imodoka ba mukerarugendo n’abandi bose bashaka imodoka zo gutemberamo (Car rental and Hiring services), Kuyobora no gutembereza ba mukerarugendo ahantu hatandukanye (destination exploration),gutembereza abantu umujyi (City tour), kujyana no gukura abantu ku kibuga cy’indege (Airport Transfer), gutwara amadosiye n’ibintu (courier acitivities) no gufatira abantu amahoteli bazabamo (hotel reservation).
Munyanziza ngo aterwa ishema n’abanyarwanda bitabira ubukerarugendo.
Ati” Nshimishwa no kubona abanyarwanda bari mu basura ikiraro Canopy walk cyo muri Nyungwe, usanga babyishimiye kandi iyo bavuyeyo bagira inyota yo gusubirayo. Tuba twabigizemo uruhare mu kubaca amafaranga make no kubashyira mu matsinda ngo kugenda no kurarayo biborohere.”
Uyu musore kuri ubu ufite imyaka 29, ahamya ko azakomeza korohereza abanyarwanda mu biciro kugira ngo bigiremo umuco wo gutembera dore kugeza ubu umubare w’abantu ikompanyi ye yakira , abanyamahanga baruta abanyarwanda ubwinshi.
Ati” Ni uguhozaho gukomeza kwereka abanyarwanda ko nta byiza biruta kumenya ubwiza bw’igihugu utuyemo, nko mu bantu 700 twakiriye umwaka ushize wa 2015, abarenga icya kabiri bari abanyamahanga.”
Nziza Tours and Travel yorohereje abanyarwanda gutembera igihugu n’amadorali 100 ku banyamahanga .
Muri ibyo bihumbi 30 haba harimo amafaranga y’urugendo, ibiribwa umuntu agenda afata ku rugendo, amafaranga yo kwinjira ndetse n’umuyobozi (guide) ugutembereza aho ushaka.
Nziza Tours and Travel yabyoroheje dore uko ingendo zizakurikirana muri izi mpera z’umwaka:
1.Gusura ikiraro cyo mu kirere kiba muri Nyungwe (Canopy walkway) bizaba tariki ya 15 Ukwakira 2016 ;
2.Gusura Pariki y’Akagera bizaba tariki ya 22 Ukwakira 2016 ;
3.Gusura pariki y’Ibirunga,ku kirunga cya Bisoke ni tariki ya 29 Ukwakira 2016
Ikigo Nziza Tours and Travel giherereye i Kanombe ahateganye n’amarembo y’ikibuga cy’indege ku muhanda KK44 ST.
Ukeneye ibindi bisobanuro wabasura ku rubuga rwabo www.nzizatourstravel.com
Ushobora kandi kubandikira kuri [email protected] cyangwa kuri [email protected] cyangwa ukabahamagara kuri 0788423796/0781792752 cyangwa kuri +250-0255121337.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Ukuri ku ntambara umukristo arwana!
Iyo uje kuri Yesu akakubera umukiza n’mwami w’ubugingo bwawe, uba ugiye kuba mu mbabazi z’Imana, ubuntu bwayo n’uburinzi bw’Imana kuko uba uhindutse umwana wayo. Ubuzima buba bushya kuko uba uhinduye icyerekezo.
Pawulo yandika yaravuze iyo umuntu ari muri Kristo aba abaye icyaremwe gishya, ibya kera biba bishize. 2 Abakorinto 5:17
Umunsi umuntu yemeye Kristo, agahitamo kumukunda no kumwegurira ubuzima bwe, aba akoze icyo twakwita gushoza urugamba na satani kuko aba amuteye umugongo we n’ibye byose.
Iyo imitwe ibiri ihanganye, uyoboye urugamba aba akora uko ashoboye ngo yigarurire ingabo zo mu wundi mutwe.
Nta numwe wakwishimira gutakaza ingabo. Niko umuntu ukijijwe aba atangarije satani ko babaye abanzi, agatangira kumuhiga no kumurwanya. Satani ntashobora kwishimira ko umuntu ahindukirira Kristo. Iyi ishobora kuba inkomoko y’imibabaro, gutotezwa n’ibindi bigeragezo abana b’Imana bahura nabyo mu nzira igana mu ijuru.
Pawulo yandikira Timoteyo yasobanuye ko iyi nzira ari urugamba. ‘’Narwanye intambara nziza, narangije urugendo, narinze ibyo kwizera. 2 Timoteyo 4:7
‘’ujye ufatanya nanjye kwihanganira imibabaro, nk’uko bikwiriye umusirikare wa Kristo’’ 2 Timoteyo 2:3
‘’,………kuko umurezi wanyu satani azerera nk’intare yivuga ashaka uwo aconcomera.’’ 1 Petero 5:8
Aya magambo yose asobanura uburyo satani ahiga abana b’Imana ashaka uwo yariganya, kandi akoresha amayeri y’uburyo butandukanye kugira ngo arebe uwo yagusha.
Iyo umuntu akijijwe, ntabwo uwa kera aba apfuye nubwo ahinduka, kuko ntahita atakaza ubumuntu ngo wese abe kamere y’Ubumana. Iyo umuntu atakigengwa na kamere ye bwite, aba agengwa n’ijuru. Agakiza kazana kamere ya Kristo mu muntu ukijijwe.
Igihe cyose tubaho ubuzima bw’amahitamo:
Muri twe harwaniramo imbaraga zidusaba gukurikiza ibyo kamere yacu y’umubiri yifuza. Aha ibyemezo bifatwa hakurikijwe ibitekerezo byawe bwite, ubwenge bwa muntu, amarangamutima n’ibindi ariko byose by’umubiri.
Hari kandi n’ibyo Umwuka aba yifuza nawe uhora atwongorera yifuza ko dukurikiza ubushake bw’Imana.
Umwuka wera we ashobora kuvuganira natwe mu byanditswe byera, mu mpano z’Umwuka wera, n’ibindi.
‘’Imana ivuga rimwe ndertse kabiri nubwo umuntu atabyitaho.’’ Yobu 33:14
Umuntu aba asabwa kumenya uwo yumvira kuko aba bombi baba barwanira mu mutima w’umuntu umwe, buri wese ashaka kuba ari we utsinda. Iyi nayo ni indi ntambara ibera mu mutima w’umuntu.
Udakora ibyo kamere ye imusaba si uko nawe ataba yabanje kurwana urwo rugamaba ahubwo nuko areka gukurikiza ibyo imusaba, akumvira Umwuka kugira ngo agendere mu bushake bw’Imana. Ishobora no kuba intambara izamo kubabazwa ariko ugahitamo kumvira Umwuka.
Kamere y’icyaha ishobora kukwereka ko nta mpamvu yo kubabarira uwaguhemukiye, ariko Umwuka akakongorera ko nutababarira nawe So wo mu ijuru atazakubabarira.
Kubaho ubu buzima bwumvira Umwuka ntabwo ari uguhimbaza Imana cyane mu biterane, kuvuga mu ndimi, ni byiza ariko kandi ni ukwemera kurwana iyi ntambara nziza, ukemera ko muri wowe hatuyemo ugusaba kumvira iby’umubiri n’ugusaba kumvira iby’Umwuka, kandi ugomba kumenya ko Imana igushaka wese mu bitekerezo, mu byo uvuga ndetse n’ibyo ukora.
Uturwanya si inshuti, si abavandimwe cyangwa undi muntu wese ahubwo ni satani ushaka kuducogoza mu byo kwizera ngo tutabasha kurwana intamabara nziza, tutabasha kubaho ubuzima bwejejwe.
Imana idufungure amaso y’imitima yacu, tumenye ko turi ku rugamba , itwambike intwaro zose zitubashisha kurwana intambara nziza tukazahabwa ikamba.


text:
Abatangaje ko Yuhi VI ari we mwami uzasimbura Kigeli V bibeshye nkana cyangwa hari ikibyihishe inyuma ?
Kuri uyu wa 9 Mutarama 2017 nibwo hamenyekanye amakuru avugwa ko Emmanuel Bushayija ari we mwami uzasimbura Kigeli V Ndahindurwa, agahabwa izina rya Yuhi VI Bushayija. Uretse ko mu Rwanda ubutegetsi bwa Cyami bwakuwe na Repubulika, ukurikije amateka y’ u Rwanda, igisobanuro, amatwara n’ amateka y’ abami usanga Kigeli V atakagombye gusimburwa n’ umwami witwa Yuhi VI.
Umwami Kigeli II NYAMUHESHERA wategetse u Rwanda kuva 1576 kugeza mu wa 1609, yashyizeho umurongo ngenderwaho w’ ubutegetsi bwa Cyami. Ashyiraho itonde ry’ uko abami b’ u Rwanda bazajya bitwa hakurikijwe igihe bimikiwe n’ uwo basimbuye.
NYAMUHESERA yategetse ko amazina y’ abami azajya asimburana mu buryo bukurikira. CYILIMA, KIGELI, MIBAMBWE, YUHI. Ibi bisobanuye ko umwami witwa Kigeli agomba gusimburwa n’ umwami witwa MIBAMBWE.
Buri mwami yabaga afite icyo agomba kwibandaho bitewe n’ izina yahawe. Abami bitwa ba CYILIMA, na ba MUTARA bari abami bashinzwe kwita ku bworozi. Ku ngoma y’ aba bami inshingano nyamukuru yabo yabaga ari ukongera inyambo mu gihugu.
Umwami wimaga agahabwa izina rya KIGELI yabaga ari ‘umwami w’ Inkotanyi’ Inshingano ya ba Kigeli yari ukugaba ibitero no kwagura igihugu. Niyo mpamvu ba Kigeli aribo bamenyekanye nk’ abami baguye u Rwanda urugero Kigeli IV RWABUGILI.
Izina YUHI bisobanura “Umwami w’umuriro”. Impamvu yitwaga Umwami w’umuriro, ni uko ku ngoma ye yagombaga kurinda ubusugire bw’igihugu. Akaba umwami w’intagondwa ku buryo ntawabasha kuvogera igihugu cyangwa se abaturage bacyo. Yuhi, yari umwami wagombaga kubungabunga umuco w’igihugu ku buryo urushaho gusakara muri bene wo.
Ukurikije itonde ry’ amazina y’ abami ryashyizweho na Kigeli II NYAMUHESHERA, Kigeli V Ndahindurwa yakagombye gusimburwa n’ umwami witwa Mibambwe V. Umuntu yakwibaza imvano yo kuba haratangajwe ko Kigeli V Ndahindurwa azasimburwa na Yuhi VI Bushayija.
Umwami Kigeli V Ndahindurwa wategetse u Rwanda kuva kuwa 28 Nyakanga 1959 kugera ahiritswe ku butegetsi kuwa 28 Mutarama 1961 yatanze mu ijoro ryo kuwa Gatandatu rishyira ku Cyumweru tariki 16 Ukwakira 2016.
Uyu mwami akimara gutanga hakurikiyeho ihurizo ryo kwemeza aho azatabarizwa. Bamwe mu bo mu muryango we bifuzaga ko yatabarizwa mu mahanga abandi bifuza ko yatabarizwa mu Rwanda, bitabaje inkiko zo muri Amerika birangira ku wa 5 Mutarama 2017, urukiko rwanzuye ko Kigeli V Ndahindurwa azatabarizwa mu Rwanda.
Tariki ya 9 Mutarama 2017 nibwo umugogo wa Kigeli V wajejwe mu Rwanda, kuri iyi tariki ninabwo humvikanye amakuru avugwa ko Kigeli V Ndahindurwa azasimburwa na Yuhi VI.
Icyari gisigaye nk’ ihurizo ni ukumenya uburyo uyu mwami azatabarizwa adasize umusimbura kandi mu muco nyarwanda umwami yaratabarizwaga ari uko yabonye umusimbura. Iki nacyo gisa ni ikigenda gisobanuka kuko abo mu muryango w’ umwami Kigeli V ’Abahindiro’ barimo gutegura uburyo bwo kwimika umwami uzasimbura Kigeli V.
Ndahindurwa wari ugize imyaka 80 y’amavuko, avuka ku Mwami Yuhi V Musinga n’Umwamikazi Mukashema, i Kamembe mu Burengerazuba bw’u Rwanda.
Mu 1944, Umwami Yuhi V Musinga ‘yatangiye’ mu buhungiro muri Zaire ubu yabaye Repubulika Iharanira Demokarasi ya Congo, nyuma yo guhirikwa n’Ababiligi, asimburwa ku ngoma n’umuhungu we Rudahigwa, ahabwa izina rya Mutara III.
Ubwo Umwami Musinga yatangaga, Ndahindurwa yari umwana w’imyaka umunani. Yize amashuri yisumbuye muri Groupe Scolaire Astrida ubu yahindutse Groupe Scolaire Officiel de Butare, akomereza i Nyangezi muri Zaire.
Nyuma y’uko umuvandiwe we kuri Se, Mutara III Rudahigwa atanze bitunguranye ubwo yari yagiye kwivuriza i Bujumbura, kuwa 25 Nyakanga 1959, nyuma y’iminsi itatu byatangajwe ko Ndahindurwa abaye Umwami w’u Rwanda afata izina rya Kigeli V, icyo gihe akaba yari afite imyaka 23. Atanze yari akiri ingaragu kuko kugeza magingo aya yari atarashaka.
Kigeli V Ndahindurwa yabaye umwami kugeza tariki 28 Mutarama 1961, ubwo yahirikanwaga n’ingoma ya cyami ndetse Kamarampaka yemeza ko ingoma ya cyami isezererwa hakimikwa Repubulika. Yakuweho na Mbonyumutwa ubwo we (Kigeli V) yari yagiye i Kinshasa, aho yagombaga kubonana n’Umunyamabanga Mukuru w’Umuryango w’Abibumbye, Dag Hammarskjöld
Ibitekerezo
-
mister
10 January 2017 -
Ariko Ko ingoma yacyami yavuyehokera ibyobibatesha umutwe byavuyehe Ko nitegeko nshinga ntahoriteganya ubwami ubwo muragorwa niki? Muriguha icyuho abarwanya ubutegetsi ngobagumye babarangaze babasubize inyuma mubyomwarimwaragambiriye kugeraho?ntimuziko uwarose nabi burinda bucya nimutangirana umwaka uburangare uzarangira ntacyomugezeho kandi icyocyuho kugisiba bizabagora
-
UWAMUNGU
10 January 2017 -
sinumva impamvu abantu bazaryama i Mahanga babona imbuto zihiye ,bakaza gusarura,ese ,ko twavuga ibyiza Nyakubahwa PRESIDENT PAUL KAGAME Yatugejejeho ,uwo Kigeli twamuvuga tumuzi he,yakoze iki,arasiga avuga uzamusimbura se he ku bwami buhe?Turasobanukiwe mwe kutuzanamo Ibyarangiye DUFITE UBUYOBOZI TWIZEYE.
-
Mahoro
10 January 2017 -
Niba nibuka amateka neza, batwigishije ko,ririya zina rya Mibambwe ryari ryarakuwe mu mazina yagombaga guhabwa abami (nyuma y’intambara yo ku Rucunshu ).
-
KAGABE Paul
10 January 2017 -
Mwumve nkome..! Nahimana daa ! Ndavuga Rugira, simvuga Padiri Thomasi direko iyo havuzwe NAHIMANA imipaka ikazwa.
-
Mahame
10 January 2017 -
Mbona abatangaje, Yuhi wa VI batibeshye kuko nibo bari hafi y’umwami Kigeli V, kuba umunyamabanga w’umuntu birahagije ngo akubwire gahunda ze n’ibyo ateganya, ndumva rero Umwami Kigeli ntacyo bakoze atarabibabwiye.
Umutwe w’iyi nkuru ivuga ko abatangaje umwami Yuhi VI baba bibeshye nkana, nkeka ko nutarize amateka y’u Rwanda nibura akaba yarasomye ibitabo bivuga amateka y’u Rwanda mu gihe cy’abami yakwiha igisubizo. Ese ko Ruganzu Ndoli yakoze ibikomeye akagarura u Rwanda, kuki izina rye ritari rikiri ku rutonde rw’amazina y’ubwami? Ndahiro we se? ayo niyo nibuka, icyatumye rero umwami wimitswe adahabwa izina rya Mibambwe ntushakire ahandi.


text:
Corneille yavukiye i Freiburg mu Budage tariki 24 Werurwe 1977, abyarwa na Emile Nyungura na nyina w’Umunyarwandakazi. Aba bombi bari baragiye kuba muri icyo gihugu kubera amasomo, hanyuma bagarutse gutura mu Rwanda bari kumwe na Corneille ubwo yari afite imyaka 6.
Yavukiye mu Budage ariko akurira mu Rwanda, afite imyaka 17 yahavuye ajya mu buhungiro aza kongera gusubura mu gihugu yavukiyemo. Yahavuye ajya kuba muri Canada ari naho asigaye abarizwa n’umugore we.
Uyu muhanzi watangiye kwigaragaza nk’umunyamuziki mu 1993 ubwo yatwaraga Prix Découvertes mu irushanwa ryari ryateguwe na Televiziyo y’u Rwanda, yasohoye igitabo gikubiyemo byose ku buzima bwe.
Yanditse kuri Instagram avuga ko igitabo yacyise “Là où le Soleil disparaît” , yari amaze imyaka itanu acyandika. Yavuze ko gikubiyemo ubuzima bwe bwose ndetse ko buri ngingo yose yashyizemo yayitekerejeho byimbitse.
Yagize ati “Byarangiye! Nyuma y’imyaka itanu yo kwitekerezaho! Ubuzima bwanjye […] Bidatinze murakibona mu maguriro yanyu.”
Umuhanzi Nyungura Corneille wamenyekanye mu ndirimbo Parce qu’on vient yari aherutse gutangaza ko hari umushinga ukomeye ari gutegura ku buzima bwe ndetse yiteguye kuwumurika bidatinze.
Icyo gihe yagize ati “Ndi gusoza umushinga nshyizeho umutima, igitabo kivuga ku buzima bwanjye. Mfite umwete wo kukibagezaho!”
Ikinyamakuru Femme Actuelle [FA] cyatangaje ko iki gitabo kivuga ku buzima bwa Corneille gishobora kuzakora benshi ku mutima. yakivuzemo birambuye ibintu byose byerekeye ku buzima bwe kuva i Freiburg mu Budage aho yavukiye ndetse byitezwe ko azavuga ku bavandimwe bapfuye muri Jenoside cyo kimwe n’imibereho ye n’umugore we Sofia.
Nyungura ukomoka ahahoze hitwa i Butare, afite abavandimwe mu Rwanda barimo nyirasenge utuye mu Murenge wa Huye, babyara be bari mu Karere ka Gisagara.
Nyungura n’umugore we Umunya-Canada Sofia Medeiros, bafitanye abana babiri imfura yitwa Nyungura Merick n’umukobwa baherutse kwibaruka.


text:
Nyamagabe: Kumenya abinjira n’abasohoka mu midugudu bizafasha gucunga umutekano
Kumenya abinjira n’abasohoka mu midugudu, bizafasha ubuyobozi bw’ibanze kurushaho gucunga umutekano, kuko usanga abatazwi ari bo bahungabanya umutekano cyangwa se baturutse no mu tundi turere.
Kuri uyu wa 17 Kamena 2015, ubwo hateranaga inama y’umutekano yaguye y’akarere ka Nyamagabe, abayobozi b’ibanze basabwe kujya bamenya abanjiye n’abasohotse kuko ibyaha byinshi byiganjemo ubujura n’uburaya, usanga bikorerwa ku mudugudu n’abantu batazwi.
Umuyobozi w’akarere ka Nyamagabe wungirije w’ubukungu niterambere wari uyoboye iyi nama yatangarije Kigali Today ko hagiye gufatwa ingamba kugira ngo abantu bose bahungabanya umutekano bamenyekane bahanwe abandi boherezwe mu bigo ngororamuco.
Yagize ati: “twasabye ko abantu bashyira imbaraga mu midugudu bakamenya abinjiye, bakandikwa hari amakaye yandikwamo abinjiye kandi bakanakurikirana bakamenya abo bantu ni bande?kuko niba dushaka guca ingeso,tugomba kumenya abo bantu baziteza n’ikibibatera.â€
Umurenge wa Gasaka, niwo uza ku isonga mu byaha by’uburaya n’ubujura buciye icyuho ariko bikaba byari byagabanutse biva ku 10 mu kwezi gushize bigera kuri 7 ubuyobozi bw’umurenge bukaba bwiteguye gukomeza gushyiramo imbaraga mu kurwanya abahungabanya umutekano.
John Bayiringire gitifu w’umurenge wa Gasaka, akaba avuga ko ibibazo bahura nabyo cyane aribikururwa n’indaya n’inzererezi.
Aragira ati: “bigaragara cyane mu bashoferi b’amakamyo baba bari hano mu mujyi wa Nyamagabe, bakazana izo ndaya nazo zikabacyura, ugasanga hajemo gukubita kurwanya no gukomeretsa,ubu ni ukwigisha, indaya n’inzererezi tukanazishakira imirimo mu makoperative.â€
Kugira ngo umutekano ugerweho, abananiranye bakaba bazakomeza kwigishwa guhindura imyitwarire, n’ababyeyi bakigishwa kuko amakimbirane mu ngo, no kutubahiriza inshingano kw’ababyeyi ari byo bituma abana bajya mu mihanda bakigira indaya cyangwa abajura.


text:
Yasuwe : Inshuro 983 | Ibitekerezo: 0 | Aho ariho: Isi muri Rusange
Ubushakashatsi bwashyize ahagaragara umumaro w'urubuto rw'umwembe ku buzima bwa muntu
Tweet
By HABIMANA Abdou | December 05, 2016 saa 11:50:04
Umwembe ni urubuto rufitiye umubiri akamaro kuko ukungahaye kuri vitamin C ikenerwa mu gukora poroteyini z’ingenzi ku menyo, imikaya, amagufwa, imiyoboro y’amaraso, mu gukiza ibisebe, ikanagira uruhare mu gukora indurwe y’umwijima kandi ikanafasha mu ikoreshwa ry’imunyungugu wa fer wongera amaraso mu mubiri.
Impuguke mu by’imirire, Philippe Grand avuga ko umwembe ari urubuto ruribwa n’abantu benshi kandi ko nk’uko akomeza abisobanura ngo umwembe ukize ku ntungamubiri zitandukanye umubiri w’umuntu ukenera, cyane cyane kuri vitamine A na C ariko hanabonekamo vitamine B.
Vitamini C igira uruhare mu mikurire y’imikaya, ikingira umubiri indwara y’inzira z’ubuhumekero nka asima, indwara z’impiswi, macinya, gusukura amaraso nno kurinda kanseri zitandukanye. Iyo vitamine kandi ibonekamo ku gipimo cya miligarama 22 na 100.
Amazi y’igishishwa cyayo kuyogesha mu kanwa bikingira indwara zimwe na zimwe zo mu kanwa, amazi y’ibibabi n’igishishwa bibijije bikavura impiswi na macinya , mu gihe ibibabi by’imyembe bikiri bito, iyo bitapfunwe na byo bivura impiswi na macinya.
Amatembabuzi y’umwembe kandi akoreshwa mu gufatanya impapuro ariko bisaba kwitonderwa kuko hari ubwo bigira ingaruka ku mubiri nko gupfuruta mu gihe indabo na zo zatera ikibazo mu mikorere y’inzira z’ubuhumekero ku bantu bamwe na bamwe kuko imibiri y’abantu iba idakora kimwe.
Umwembe kandi na none ufitiye umubiri akamaro kuko ukungahaye kuri vitamine A ikenerwa mu kurwanya indwara z’ubuhumyi, igabanya kuba umuntu yafatwa n’indwara ya kanseri cyane cyane iy’impyiko, mu kanwa, ibere, mu mihogo n’izibasiraga inzira z’ubuhumekero.
Uretse vitamini A, hari n’izindi zifasha mu gutuma habaho kwiyuburura k’umubiri, ingirangingo zishaje zigasimburwa n’izindi. Vitamini E na B ibonekamo ibyiciro bya B1, B2 iboneka ku bagore gusa, hanabonekamo vitamine B6, ituma umwuka mwiza (oxygène) ugera mu bice byose by’umubiri.
Vitamine A ibonekamo ku bagore gusa, ikaba irinda indwara kandi ikagira uruhare mu gukura k’umwana batwite kimwe no kwibaruka, ikomera ry’amagufwa n’ubuzima bw’ingirangingo. Vitamine A iboneka mu biryo byinshi: amavuta y’umwijima w’ifi yitwa morue kimwe n’inyama y’umwijima muri rusange, ikimuri, umuhondo w’igi no mu mata.
Akenshi n’ubwo iboneka ku bikomoka ku matungo, inaba mu myembe, muri karoti, mu ibijumba, mu ishu, muri epinari, no mu ipapayi. Imyembe inakungahaye ku myunyungugu yitwa potasiyumu ugira uruhare mu kwikanya no kwikanyura kw’imitsi, umutima, impyiko, kugwa ibinya n’umunaniro.
Intungamubiri ziri mu mwembe kuri garama 100
Abahanga mu bumenyi bw’imbonezamirire babitangaje kuko ngo muri garama ijana z’umwembe haba harimo amazi ku kigereranyo cya 82 kugera kuri 83,5 %; kandi amazi agira uruhare runini mu gusohora imyanda mu mubiri , poroteyini yo ibonekamo ku gipimo cya 0,5 kugera kuri 0,6 g mu gihe ibitera imbaraga birimo biboneka hagati ya 56 kugeza kuri 65 kcal, ibinyamavuta bibonekamo ku kigereranyo cya 0,1 03g bikaba bimwe mu bitanga ingufu naho ibinyasukari bibonekamo hagati y’igipimo cya garama 13,4 na garama 17, na byo bitanga ingufu.
Imyembe inakungahaye ku myunyungugu yitwa potasiyumu ugira uruhare mu kwikanya no kwikanyura kw’imitsi, umutima, impyiko , kugwa ibinya n’umunaniro. Hanabonekamo sodiyumu, fosifore hagati y’igipimo cya miligarama 22 na 25, feri igira uruhare mu kongera amaraso mu mubiri ifitemo miligarama 1 na 1,2; kalisiyumu yo ifite miligarama hagati ya 20 na 22 , manyeziyumu ni hagati ya garama 8 na 9.
Hifashishijwe urubuga rwa interineti «Santé Canada. Fichier canadien sur les éléments nutritifs, 2010 » hagaragaraho ko umwembe mubisi ubonekamo ibitera imbaraga ku gipimo cya garama 67, poroteyini yo ifite garama 0,5 ; ibinyasukari ni garama 17,6 n’ibinyamavuta bifite garama 0,3.
Umwembe mubisi kandi ushobora gukoreshwa mu guhumuza ibiryo cyane cyane inyama z’ibiguruka, iz’ibishuhe (le canard) n’iz’ingurube.
Igishishwa cy’umwembe n’ikibuto cyawo na byo ni ingirakamaro kandi umwembe unavamo amavuta yo kurya ndetse mu bihugu byateye imbere mu nganda babibyaza ifarini na komfitire. Bityo rero umwembe ni ingenzi mu guha umubiri ibyo ukeneye cyane cyane muri vitamini A na C.
Ibintu 9 bitera umubyibuho ukabije
Dore Amafoto y' Ahantu Hateye Ubwuzu Buri Wese Areba Akifuza Kuhagera.
ese kuki bavuga ko umugabane w'afrika uri mubukoloni bushya?(new colonialism)